ועדת הכספים, כנסת 24, פרוטוקול מספר 54, 2021-07-06 13:33

אלכס קושניר: צהרים טובים.

אלכס קושניר: אנחנו ממשיכים את דיוני הוועדה ועוברים לנושא השני על סדר היום.

אלכס קושניר: מתווה הסיוע לענף התיירות.

אלכס קושניר: קצת רקע, בשבוע שעבר קיימנו פה דיון על חוק החל"ת ובמסגרת הדיונים הנושא של ענף התיירות והסיוע לענף התיירות עלה בצורה מאוד משמעותית וביקשתי ממשרד האוצר ומשרד התיירות להגביר את המאמצים במציאת המתווה ואנחנו נמצאים כאן היום כדי שהמשרדים יציגו את המתווה ואנחנו נבחן אותו, ונוכל לקבל החלטות הלאה.

אלכס קושניר: אני חייב לומר שאני שומע מהרבה מאוד גורמים בענף התיירות שיש התקדמות משמעותית בחלק מהדברים, אני לא בטוח שיש לנו את כל הפתרונות אבל קודם כל אנחנו נשמע מה יש ומשם אנחנו נמשיך.

אלכס קושניר: חברי הכנסת, אתם מעדיפים קודם כל לשמוע את הפתרונות ואחר כך לדבר?

אלכס קושניר: חבר הכנסת סמוטריץ'?

בצלאל סמוטריץ': אם אפשר הצעה לסדר של חצי דקה?

אלכס קושניר: אין בעיה.

בצלאל סמוטריץ': רק בהקשר לדיון הזה ודומה לו, ודיברתי גם עם אדוני היו"ר מאחרי המליאה על זה, אני חושב שמן הראוי לייחד דיון עם משרד האוצר והכלכלה והחינוך על כמה קבוצות שהן ייחודיות שנפלו בין הכיסאות כמו מורי התל"ן, מפוטרי הקיץ, אלה שאין להם כרגע מענה כי ניצלו כבר את החל"ת.

בצלאל סמוטריץ': כל שנה הם יוצאים לחל"ת, וזה כשלעצמו תופעה מאוד בעייתית אבל איך שהוא עוד שורדים עם ראש מעל למים כי יש להם יכולת לקבל חל"ת, השנה הם ניצלו את החל"ת סביב משבר הקורונה, כשהם - - - עכשיו שלושה חודשים כולל חגים בלי כלום.

בצלאל סמוטריץ': אני לא רוצה להיות פופוליסט ואני לא חושב שלהכל יכולים להיות פתרונות מושלמים באחריות המדינה, אבל אני חושב שלפחות פתרונות חלקיים.

בצלאל סמוטריץ': אז אם תמצא לנכון למצוא זמן לאיזה שהוא דיון, יש שלוש או ארבע קבוצות ספציפיות מאוד מוגדרות, מאוד ייחודיות וגם לא גדולות אני חושב, שעוד פעם, הכל בהתבסס על הרציונליים שדיברנו עליהם בחוק שהעברנו בשבוע שעבר, שלא יכולות כרגע להשתלב בשוק התעסוקה או שוק התעסוקה הוא כזה שרק יתחיל באוקטובר וצריך לראות שאנחנו לא משאירים אותם בלי שום מענה.

בצלאל סמוטריץ': שוב, אני מציע לזמן דיון, להביא את המשרדים הרלוונטיים, לחשוב איתם ביחד.

בצלאל סמוטריץ': זה יכול להיות גם אפילו דיון אצלך בחדר, אתה תקבע איך בדיוק לעשות את זה אבל שננסה לתת את הדעת גם לאוכלוסיות כאלה, מאוד דומה לאוכלוסיה הספציפית הזאת עכשיו של מורי הדרך או ענף התיירות שהוא ייחודי בתוך המשבר הזה.

אלכס קושניר: אוקיי.

אלכס קושניר: אנחנו בהחלט ננסה למצוא לזה פתרונות בשבוע הבא, ננסה לפתור את זה קודם כל בצינורות הפנימיים ובמידה ואנחנו לא נמצא פתרון אז אולי גם נעשה דיון על זה.

אלכס קושניר: קרן, את רוצה לפני הצגת המתווה?

קרן ברק: כן.

קרן ברק: אני רק רוצה פשוט להזכיר לחדשים בוועדה, אנחנו מתעסקים בוועדה בנושא התיירות ממש כל שבועיים בערך אנחנו עושים כאן דיונים בדיוק על האירוע הזה שקורה כאן עכשיו כי אנחנו אמרנו 'בואו נקדים תרופה למכה', ידענו שב-30.6 נגמר החל"ת, לא ידענו מה קורה באמת עם ה-, המענקים זה בכלל הרבה יותר גרוע, ואמרנו שעד ה-30.6, שלצערי הרב אנחנו כבר אחרי התאריך הקובע הזה, אנחנו צריכים לתת מענה לענף הזה.

קרן ברק: זה ענף שבשיאו העסיק אלפי עובדים, זה ענף שבתקופות, ממש זו הטרגדיה, שדקה לפני שנכנסנו למשבר הקורונה ואחרי זה המבצע הצבאי, היה בשיא כל הזמנים, בוודאי של תיירות נכנסת.

קרן ברק: זה ענף שגם מעסיק וגם לנו כמדינה חשוב מאוד להשאיר אותו כל הזמן חי ובועט ונושם עם ראש מעל למים, אנחנו לא רוצים שהוא ייהרס ונתחיל לבנות אותו מהתחלה, אנחנו רוצים שהוא יישאר כמו שהוא, הוא כולל בתוכו עסקים קטנים שזה סוכני הנסיעות, מורי הדרך, זה כולל בתוכו גם עסקים גדולים שזה כל ענף התעופה וענף המלונאות, וגם זה וגם זה חשובים לנו לכלכלת ישראל.

קרן ברק: אני גם יו"ר השדולה לעסקים קטנים ובינוניים וגם יו"ר השדולה לתיירות כך שבכל כובע אפשרי הנושאים האלה מטרידים אותי וכל מי שיושב פה והוא לא חדש יודע שאני באמת מתעסקת בזה כל הזמן, כל הזמן מתריעה.

קרן ברק: לצערי הרב הגענו אחרי הזמן קצת אבל אני מאוד מודה לך, יו"ר הוועדה, שראית לנכון לקיים את הדיון הזה ולחשוב על פתרון.

קרן ברק: אני רק מבקשת פה מכולם שזה באמת יהיה פתרון פרקטי כי יש כמה דברים שנתנו להם פתרונות גם בשבוע שעבר, שהם נחמדים על הנייר ובפרקטיקה פחות אפשר לבצע אותם ובאמת לא נותנים פתרון, ולכן אני מבקשת שמה שנצא מפה היום זה יהיה משהו שבאמת ובתמים לא על הנייר ולא אות מתה, להשאיר את העסקים האלה חיים בתקופה הזאת עד שנצא מזה ואחרי זה הם יוכלו בזכות עצמם לעמוד על הרגליים ולהתקדם.

קרן ברק: תודה.

אלכס קושניר: אוקיי.

אלכס קושניר: מי יציג את המתווה?

אלכס קושניר: התיירות או האוצר?

הראל שליסל: אני רכז תעשיה מסחר ותיירות באגף תקציבים.

הראל שליסל: אני אציג ואחר כך גם תיירות יתייחסו.

אלכס קושניר: מי נמצא פה ממשרד התיירות?

פיני שני: אני פיני שני, סמנכ"ל חוויית התייר וקרן שפר.

פיני שני: נציג משרד התיירות.

אלכס קושניר: כן הראל בבקשה.

הראל שליסל: שלום לכולם.

הראל שליסל: אני רק אקדים ואומר שכמו שרובכם או כמעט כולכם יודעים במהלך הקורונה המדינה בעצם העניקה רשת בטחון רוחבית לעצמאים, שהיא בסוף מה שסייעה לעסקים לצלוח את המשבר, ועם התאוששות המשק הוחלט על הפסקת הסיוע הרוחבי ומיקוד באותם ענפים פרטניים שעדיין יש עליהם באיזה שהוא מקום מגבלות, אבל האמירה הזאת שהמשק בסוף יוצא מהמשבר וצריך לחזור לפעילות וצריך להפסיק את הסיוע הרוחבי, היא אמירה חשובה וחשוב לציין את זה גם בפתח הדיון.

הראל שליסל: באמת לאור העובדה שתנועת התיירים לא חזרה באופן מוחלט, הוחלט על ידי שר האוצר, ופה צריך גם לציין את מעורבות הוועדה ויו"ר הוועדה, על גיבוש מתווה ייחודי לענף התיירות, כשאני אדגיש, פתרון שהוא מבוסס על הכלים הקיימים בעיקר מתוך מחשבה של רצון גם להצליח במתווה ולא להמציא עכשיו כלים שרק כדי ליישם ייקח עכשיו כמה חודשים ולכן זה גם היה משהו שעמד לנגד עינינו, לנסות ולהשתמש בכלים הקיימים ולהרחיב אותם במקרה הצורך.

הראל שליסל: חשוב להגיד שהמדינה לא יכולה להאריך ולהנשים עסקים עכשיו למשך שנתיים-שלוש קדימה, ולכן מבחינתנו אנחנו מציגים פה מתווה שהוא לחצי שנה, בעצם עד לסוף השנה, מתוך ציפייה שככל שלא תהיה איזו שהיא התפרצות קורונה קיצונית, אז זה מתווה שהוא סופי עד לסוף השנה, והעסקים צריכים להיערך לזה, כלומר הם צריכים לעשות את השיקולים שלהם ואת החשיבה שלהם, שוב, אני מסייג, אם יהיה עכשיו גל נוסף חדש של קורונה שיטרוף את כל הקלפים, זה כמובן אירוע אחר לגמרי, אבל חשוב לציין את האמירה ולחדד את ההבנה שהמדינה לא תוכל להחזיק עכשיו עסקים למשך שנה, שנתיים, שלוש עד בלי די.

הראל שליסל: אני אפרט עכשיו את עיקרי הסיוע ואז, יו"ר הוועדה או חברי הוועדה, תגידו אם תרצו שאני ארחיב בנקודות מסוימות.

הראל שליסל: לגבי המלונאים, אנחנו נמשיך את הסיוע על בסיס הכלי הקיים של המענק הקיים שלפי חדרים.

הראל שליסל: חשוב להגיד שהסיוע יינתן בדגש על מלונות שחוו ירידה משמעותית במחזור.

הראל שליסל: יש מלונות שהיום יודעים ליהנות מאד מהתיירות הפנימית שיש, למשל באילת, והדגש שלנו הוא גם על מלונות שחוו ירידה משמעותית במחזור, לפחות ירידה של 40% וגם מלונות שהם מוטי תיירות נכנסת, בעצם מלונות שמשקל התיירות הנכנסת בהם הוא משמעותי.

בצלאל סמוטריץ': 40% על איזו תקופה?

הראל שליסל: על התקופה לפני הקורונה.

בצלאל סמוטריץ': לא, אתה מודד עכשיו 40% על שנה וחצי, על שנה?

בצלאל סמוטריץ': על החודשיים האחרונים?

הראל שליסל: תקופה מקבילה.

הראל שליסל: לפני הקורונה.

בצלאל סמוטריץ': כל חודש, כל חודשיים?

פיני שני: כל שלושה חודשים.

פיני שני: שלושה ושלושה.

פיני שני: מיולי עד ספטמבר.

בצלאל סמוטריץ': יולי-אוגוסט-ספטמבר מול יולי-אוגוסט-ספטמבר לפני שנתיים, לא שנה שעברה.

הראל שליסל: נכון.

הראל שליסל: 2019.

בצלאל סמוטריץ': כל מי שיש לו ירידה של 40% יקבל- - -

הראל שליסל: מענק.

הראל שליסל: כן.

אלכס קושניר: לפני שנתיים זו הייתה תקופת השיא של התיירות, נכון?

הראל שליסל: כן.

קרן ברק: כשיריב לוין היה שר התיירות, מה לעשות.

אלכס קושניר: לפני שהפך להיות יו"ר הכנסת ואחר כך יו"ר האופוזיציה.

קרן ברק: זה היה באמת שיא, עשינו סרטונים, עשינו על זה קמפיין.

אלכס קושניר: כן.

אלכס קושניר: נכון.

אלכס קושניר: הסרטונים עבדו.

אפרת רייטן: דיברת על תנאים, התנאים מצטברים?

הראל שליסל: כן.

הראל שליסל: צריך את שניהם.

הראל שליסל: צריך שני תנאים.

אפרת רייטן: גם 40% וגם מבחינת ה- - -

הראל שליסל: כן.

הראל שליסל: בדיוק.

הראל שליסל: אני יכול גם להסביר מה ההיגיון מאחרי התנאים.

קרן ברק: יש לי רק שאלה אחת.

קרן ברק: זה לא קטע של אופוזיציה-קואליציה, אני מדברת רגע בנתונים.

קרן ברק: לפני שישראל כץ עזב את משרד האוצר, אני אישית יודעת שהוא ישב והכין תכניות.

קרן ברק: אלה אותן תכניות או שהן עברו שיפטינג?

הראל שליסל: אני לא יודע לענות לך עכשיו על בדיוק מה היו התכניות.

קרן ברק: אתה היית חלק בטח מה- - -

הראל שליסל: לא, אני לא יודע להתייחס לשאלה הזאת.

קרן ברק: כי אני בעניין הזה הייתי מאוד מאוד וישבתי לו, אז היה לי קל, על הווריד, וידעתי שהוא יוציא משם תכניות לענף התיירות בנפרד ולענף התעופה עוד יותר, זאת אומרת בכלל לתחבורה היה מתווה משל עצמו עוד יותר - - -

הראל שליסל: אני לא יודע להתייחס למה היו בדיוק התכניות - - -

קרן ברק: אתה לא רוצה להתייחס.

הראל שליסל: לא, אני באמת אפילו גם לא זוכר בדיוק מה היה - - -

קרן ברק: זה לפני שבועיים.

הראל שליסל: לא, זה לא לפני שבועיים.

הראל שליסל: היו כל מיני תכניות שרצו, הדברים האלה לא נסגרו עד ממש לא מזמן, זה כן אני יכול להגיד בצורה מוחלטת, זה היה משא ומתן ארוך של שבועות רבים.

הראל שליסל: שאלת על שני התנאים.

הראל שליסל: התנאי הראשון של ירידה במחזור הוא תנאי בעיני שהוא מובן מאליו, בסוף יש מלונות שלא ירד להם המחזור ואין שום סיבה בעולם שהם יקבלו סיוע מהמדינה.

הראל שליסל: התרגלנו לעולם של סיוע, סיוע, אבל בסוף זה כספי מיסים, צריך לסייע איפה שצריך ולא למי שלא צריך.

מאזן גנאים: מה עם אלה שקיבלו וצריכים להחזיר?

מאזן גנאים: שלא מגיע להם?

הראל שליסל: לא, עכשיו אמרתי מי מקבל.

הראל שליסל: אני לא מתייחס - - - אנחנו פה כרגע לא לוקחים לאף אחד.

פיני שני: הפרקטיקה מתקיימת גם היום.

פיני שני: אם מלון היום מרוויח הוא לא יקבל.

הראל שליסל: הסיפור של התיירות נכנסת בסוף, הרי יש מלונות שנהנים מהתיירות הפנימית, ככל שמלון הוא מוטה תיירות פנימית, אם עכשיו ירד לו המחזור, יש סיכוי מאוד גבוה שירד לו המחזור מסיבות אחרות כי החסם שיש הוא חסם על כניסת תיירים מחוץ לארץ.

הראל שליסל: אם יש מלון לצורך העניין שהיה מושתת רק על תיירות פנימית יכול להיות שהסיבה שעכשיו יש לו ירידה במחזור בכלל לא קשורה.

הראל שליסל: הרי הבעיה היא סגירת הגבולות, נכון?

הראל שליסל: או הקושי על הכניסה לישראל.

הראל שליסל: הקושי הזה לא רלוונטי אליו.

הראל שליסל: זה מלון שמאז ומעולם – והקצנתי, כן?

הראל שליסל: – מלון שמאז ומעולם היה מבוסס על תיירות מקומית, ישראלים שנוסעים לצורך העניין לחופשה.

מאזן גנאים: אבל בצפון כולם חיים מהדבר - - -

הראל שליסל: רגע, לא - - -

קרן ברק: אתה יכול להציג את המתווה לפני ה-,

אלכס קושניר: הוא מנסה אבל אתם כל פעם קוטעים אותו.

אפרת רייטן: כן, הוא מנסה להסביר את השלב הראשון של המתווה.

הראל שליסל: בגדול זו אמורה להיות קורלציה מאוד גבוהה בין סוגי המלונות, כלומר מלונות שהם מוטי תיירות נכנסת זה המלונות שנפגעו במחזור כי מה שאין זו תיירות נכנסת.

הראל שליסל: תיירות מקומית יש פה הרבה יותר ממה שהיה לפני כן.

אפרת רייטן: עכשיו.

אפרת רייטן: עכשיו יש תיירות מקומית, אבל במהלך השנה האחרונה לא הייתה.

הראל שליסל: הם קיבלו.

הראל שליסל: עד אז לא הייתה טענה.

הראל שליסל: קיבלו.

הראל שליסל: אנחנו מדברים על סיוע של עכשיו.

הראל שליסל: לא אחורה.

הראל שליסל: אז זה בעצם לגבי המלונאים.

אלכס קושניר: רגע הראל יש לי שאלה.

קרן ברק: אז מה לגבי המלונאים?

קרן ברק: רגע, תחזור על זה עוד פעם שאני אבין.

הראל שליסל: אני אומר, המשך הסיוע על בסיס המענק הקיים תחת שני תנאים: צריך שתהיה ירידה בפעילות של 40% ושהמלונות הם לפחות 40% תיירות נכנסת.

הראל שליסל: וזה עד סוף השנה.

אפרת רייטן: ובכפוף למגבלות חדשות שככל שמשרד הבריאות עכשיו מדברים עליהן.

אלכס קושניר: בסדר.

אלכס קושניר: זה ברור.

אלכס קושניר: הראל אני רק רוצה לחדד איזו שהיא נקודה.

אלכס קושניר: האם ההתייחסות היא למלון או לעסק, לרשת?

הראל שליסל: לא, ההסתכלות היא ברמת ח"פ, כלומר יכול להיות רשת למשל שהרוויחה מאוד במלונות מסוימים ומלון אחד ספציפי היא לא הרוויחה אז יכול להיות שהיא לא תעמוד בתנאי של 40%, כי אנחנו מסתכלים עליה כעסק.

אלכס קושניר: זאת אומרת לצורך העניין אם יש מלון קטן בטבריה שהוא מבוסס תיירות נכנסת בעיקר, אז הוא בעצם יקבל את הסיוע?

הראל שליסל: אני לא רואה סיבה שלא.

אלכס קושניר: בסדר.

קריאה: זה מתווה לתיירות או מתווה למלונאים?

אלכס קושניר: זה מלונאים.

הראל שליסל: רגע, אנחנו מדברים על מתווה תיירות, זה ספציפית המלונות.

הראל שליסל: לגבי מארגני תיירות נכנסת פה חשוב לי להגיד, יושב איתי פה לצידי יוסי פתאל.

הראל שליסל: היה לנו שיח מאוד ארוך, הוא יכול להגיד גם מאוד מייגע, עד אתמול בשעות הקטנות של הלילה ועד ממש לפני, היום בבוקר, גם יו"ר הוועדה היה מאוד מעורב בלנסות ולהצליח לסגור את האירוע הזה, הצלחנו בסופו של דבר להגיע לסיכום עקרוני על המסגרות, סדר גודל של 40-45 מיליוני שקלים, עוד צריך באמת לטייב את המספרים, זה סיוע שיתבסס בעצם גם על קרן השיווק, גם על קרן שימור העובדים הקיימת ואנחנו כנראה נכניס עוד איזה שהוא מנגנון נוסף, עוד איזו שהיא דרך טיפה להרחיב את הכלים הללו, אני אומר שוב, זה סיכום עקרוני על המסגרות.

הראל שליסל: מפה נשאר לנו עוד קצת לסגור את הפרטים אבל ברמת העקרון הייתי אומר 95% מהעבודה מאחורינו וגם האירוע הזה אני שמח להגיד שהוא נפתר כי באמת זה סקטור שבאמת - - -

אלכס קושניר: אז זה בעצם קרן השיווק של משרד התיירות?

הראל שליסל: בגדול כן, אבל אנחנו נרחיב אותה גם - - -

אלכס קושניר: אתה יכול לפרט טיפה?

פיני שני: כן, זה שני אמצעים שהקרן יודעת לעשות ועושה מזה שנים, סיוע בפעולות שיווק וסיוע בשימור עובדי השיווק, ובנוסף כמו שהראל אמר יהיה אלמנט נוסף שכרגע מתגבש, שייתן את הסיוע להמשך הדרך.

פיני שני: הקרן עובדת, עבדה בכל תקופת הקורונה ועוד שנים רבות, והיא עובדת עכשיו במשנה מרץ מכיוון שהמצב לא טוב.

טניה מזרסקי: יש גם ניסיון של משרד התיירות להעסיק את מורי הדרך שנשארו - - -

אלכס קושניר: אנחנו נגיע למורי הדרך.

הראל שליסל: זו הנקודה הבאה.

אלכס קושניר: בבקשה.

הראל שליסל: אוקיי.

הראל שליסל: הסיפור של מורי הדרך, עשינו בדיקה, אולי משרד התיירות יוכל לפרט יותר מממני על הנתונים, עשינו איזה שהוא פילוח של מורי הדרך ולהבנתי על בסיס הנתונים של משרד התיירות, מרבית מורי הדרך הם מעל גיל 45 ויוכלו ליהנות בעצם מהארכת החל"ת הרוחבית שנעשתה.

הראל שליסל: רוב מורי הדרך הם שכירים ויוכלו ליהנות מזה, וכמובן מי שמתחת לגיל 45 יוכל ליהנות ממודל החל"ת הגמיש מה שמכונה.

הראל שליסל: מתוך הבנה אבל כן שצריך לנסות ולסייע גם למורי הדרך העצמאיים עשינו כמה שיתופי פעולה יחד עם משרד התיירות, משרד החינוך כמו שהוזכר, רשות הטבע והגנים וניסינו לייצר כל מיני אפיקים שבעצם ייצרו היצע עבודה למורי הדרך.

הראל שליסל: זה נעשה קודם כל במסגרות הקיץ המסובסדות, מה שמכונה בית הספר של החופש הגדול שהרחיבו אותו השנה, במקום כיתות א'-ג' לגן עד כיתה י"א, בעצם הרשויות המקומיות יכלו פה להעסיק את מורי הדרך.

הראל שליסל: אנחנו עוקבים אחרי זה לראות איך זה מתפתח וממה שהבנו כרגע יש נתוני הרשמה מאוד גבוהים, אני לא יודע להגיד בשלב זה הרבה מעבר.

הראל שליסל: גם ברשות הטבע והגנים יש תקציב שמיועד למתן סיורים חינם, מסובסדים, כלומר לציבור, וגם בזה מורי הדרך יכולים להשתלב.

הראל שליסל: התקצוב שם היה סדר גודל של 10 מיליון שקל - - -

בצלאל סמוטריץ': לא, לא כסף.

בצלאל סמוטריץ': כמה מורי דרך אמורים להשתלב בכל המיזמים האלה מתוך מורי הדרך העצמאיים שנמצאים כרגע - - -

הראל שליסל: אז אני אומר, סך הכל מורי הדרך שנשארים לדעתנו שלא מקבלים מענה מהחל"ת להבנתנו זה כמה מאות בודדים.

קריאה: מעט מאוד, לא נכון.

קריאה: חשבתי שאני יודע אבל אנחנו - - -

אלכס קושניר: רגע, מי זה מדבר מאחור?

אלכס קושניר: אני לא מבין.

מאזן גנאים: זה אחד הנפגעים.

אלכס קושניר: בסדר, אבל זה לא סדר הדיון.

אלכס קושניר: בסדר?

אלכס קושניר: יש פה נציג שיושב והוא יכול לבקש את זכות הדיבור ולדבר.

אלכס קושניר: אין פה הערות מאחור.

הראל שליסל: ואכן לשאלתך, ח"כ בצלאל סמוטריץ', ההבנה שלנו שהכלים האלה יכולים לסייע ויכולים לייצר עבודה אמיתית למורי הדרך.

הראל שליסל: זה כרגע הכלים שיש לנו לסייע למורי הדרך, צריך להבין, אנחנו בסוף מתבססים על כלים קיימים וזה מה שכרגע אפשר לעשות.

הראל שליסל: עד כאן.

יצחק אליאב: מה עם כל התעופה?

קרן ברק: וסוכני הנסיעות.

אלכס קושניר: רגע.

אלכס קושניר: מה שמך?

יצחק אליאב: איציק אליאב.

יצחק אליאב: אני סמנכ"ל הכספים של אל על.

אלכס קושניר: חברים, אני מבקש, בפעם הבאה שמישהו מדבר בלי רשות שלי, שישר ייצא החוצה.

אלכס קושניר: אין דבר כזה.

אלכס קושניר: מי שנותן זכות דיבור בוועדה הזאת זה אני.

אלכס קושניר: מי שרוצה לדבר, תרימו יד, תמיר ירשום ואנחנו נקיים את הדיון.

אלכס קושניר: אחרת זה לא יתקדם לשום מקום.

אלכס קושניר: לא יהיה פה בלגן.

אלכס קושניר: חברי הכנסת, אני מבקש שתתייחסו - - -

מאזן גנאים: אני מעדיף שנשמע את הכאב שלהם - - -

אלכס קושניר: שניה חבר'ה, אנחנו עוברים סעיף-סעיף.

אלכס קושניר: כרגע אנחנו במורי הדרך.

אלכס קושניר: אני מבין שיש פה פער בין נתונים שמוצגים על ידי ארגון מורי הדרך לבין הנתונים שנמצאים בידיים של משרד התיירות ומשרד האוצר.

אלכס קושניר: משרד התיירות, אני מבקש שתציגו את הנתונים ככל שאתם יודעים על כמות האנשים שמדובר.

אלכס קושניר: במאמר מוסגר, אני יחד עם חברת הכנסת אפרת רייטן אתמול קיימנו פגישה עם הארגון, הם טוענים שמתוך 6,000 מורי הדרך כ-3,000 הם מתחת לגיל 45 ולכן הם לא זכאים לסיוע כלשהוא.

אלכס קושניר: אני מבין שלכם יש מספרים אחרים.

אלכס קושניר: משרד התיירות בבקשה.

אפרת רייטן: כבוד היו"ר, אולי רק עוד מילה ברשותך.

אלכס קושניר: כן, בטח.

אפרת רייטן: בהמשך למה שכמובן תיארת אתמול על הפגישה אתמול עם מורי הדרך ובקש למתווה של האוצר, אז גם מבחינת הנתונים, הפער בין הנתונים של מורי הדרך אשר מועסקים או שהתחילו את התכניות שעליהן האוצר דיבר אם זה בחינוך ואם זה בסיורים החינמיים האלה, אנחנו שומעים כאן מהנציג מטעם האוצר שמדובר על הצלחה ועל נתונים גבוהים של רישום, אני לא בטוחה שאלה הנתונים שאתה ואני שמענו אתמול ממקור ראשון, אז גם אם אפשר להתייחס לנקודה הזאת.

קרן ברק: וגם סוכני הנסיעות, אתה לא דיברת על זה.

אלכס קושניר: שניה, אנחנו על מורי הדרך.

אלכס קושניר: נגיע לסוכני הנסיעות, נגיע לכולם.

יצחק אליאב: כבוד היו"ר סליחה שאני, התעופה, מדברים עליה פה?

אלכס קושניר: כן, מדברים עליה פה.

קרן ברק: כן, כן, מדברים.

יצחק אליאב: רק לדעת את זה וזהו.

יצחק אליאב: תודה רבה.

יצחק אליאב: כי זה לא הובן.

אלכס קושניר: מדברים על כולם.

מאזן גנאים: כל ענף התיירות.

קרן ברק: גם אם התעופה ייחשב תחבורה זה עדיין תיירות בהקשר הזה פה של הדיון.

קרן ברק: כי הם צריכים לעבוד.

אלכס קושניר: כן.

אלכס קושניר: בבקשה ח"כ זועבי.

ג'ידא רינאוי-זועבי: תודה רבה.

ג'ידא רינאוי-זועבי: א.

ג'ידא רינאוי-זועבי: אני מבינה שיש פער בנתונים, אנחנו חייבים לדעת על מה אנחנו מדברים.

ג'ידא רינאוי-זועבי: ממה שאני הבנתי, רוב מורי הדרך הם עצמאיים ואין להם מענה במתווה הקיים as is.

ג'ידא רינאוי-זועבי: זה אחד.

ג'ידא רינאוי-זועבי: דבר שני, אני מבינה גם שביטוח לאומי התנה את דמי האבטלה ומענקי ההסתגלות באישורים של ניכויים ממעסיק והרבה מהמועסקים אין להם יכולת לקבל את האישור.

ג'ידא רינאוי-זועבי: דבר שלישי, אני מבינה גם שביטוח לאומי ביקש איזו שהיא התייחסות להכנסות שהיו להם בינואר-פברואר, כשינואר-פברואר כמובן לא הייתה תיירות, אז צריך גם לשים לב האם זה המצב ודבר רביעי, צריך גם לתת מענה לנושא של מורי הדרך שהם מעל גיל 67, אני חושבת שכולם יסכימו שאין אפשרות לאיזה שהוא מתווה של הסבות, של הכשרות.

ג'ידא רינאוי-זועבי: גיל 67 צריך להתייחס לזה כאל אוכלוסייה ספציפית שצריך להמשיך את מענקי החל"ת או מענקים אחרים.

אלכס קושניר: אוקיי.

אלכס קושניר: אפשר עכשיו לשמוע את הנתונים של משרד התיירות?

פיני שני: צהרים טובים.

פיני שני: קודם כל אני אפתח ואומר שהנושא הזה נמצא בשולחנו של שר התיירות החדש בעצם מיום כניסתו לתפקיד ובזה עיקר זמנו.

פיני שני: 2.

פיני שני: צריך לציין שאמנם במשורה, אבל יש מתווה של כניסת תיירים נכון להיום לישראל, קיים מתווה של כניסת תיירים לארץ שנכנסים, עד כה נרשמו לכניסה 70 קבוצות לארץ ואנחנו מקווים שהקצב ילך ויתגבר.

פיני שני: אנחנו לא יודעים מה יקרה ב-1 לאוגוסט מבחינת פתיחת השמיים לתייר הבודד אבל אנחנו מניחים שאותו מתווה ימשיך ויחיה, ניתן אישור מיוחד של ראש הממשלה להמשך השימוש במתווה הקבוצות גם במהלך חודש יולי ואנחנו עושים שזה יקרה גם בחודשים הבאים, מה שכמובן יקל את מצוקת כל העוסקים בענף ככל שיגיעו לכאן יותר תיירים.

פיני שני: לגבי מספרי מורי הדרך - - -

אוסאמה סעדי: על המתווה הזה של תיירים, אנחנו יש לנו מלא פניות של אזרחים שהם נשואים עם משפחות שלהם והאישה או הילדים אין להם אזרחות, רק לאחד מבני הזוג, הבעל, ואנחנו נתקלים מדי יום שהם רוצים לבוא לארץ ולא - - -

אלכס קושניר: אוסאמה זה משרד התיירות, זה לא - - -

אוסאמה סעדי: לא, אבל הוא דיבר על המתווה.

אלכס קושניר: לא, אבל זה משרד התיירות.

אוסאמה סעדי: אז יש חלק מהם תיירים.

אלכס קושניר: מי שאחראי על מתן אישורי כניסה לישראל זה לא משרד התיירות.

אוסאמה סעדי: אבל אין ועדת חריגים, אנחנו כבר לא יודעים למי לפנות.

אוסאמה סעדי: זה רק קבוצות?

פיני שני: קבוצות בלבד, מה שאתה מתאר זה באחריות רשות האוכלוסין וההגירה, אני לא רוצה לדבר בשמם.

אוסאמה סעדי: לא שייך אליכם.

אוסאמה סעדי: בסדר.

פיני שני: לגבי מספרי מורי הדרך, יש בישראל 6,420 מורי דרך בעלי רישיון, מורי דרך מקבלים רישיון במשרד התיירות ולכן המספר בדוק.

פיני שני: חלק מאותה אוכלוסייה, ואנחנו לא יודעים את המספר של אותו חלק, אינו עוסק במקצוע הזה.

פיני שני: זה אנשים שמחזיקים ברישיון כי הם רצו לעשות רישיון ולא מתעסקים בזה.

פיני שני: חלק משמעותי מאותה אוכלוסייה עובד בתיירות הפנים ותיירות הפנים כמו שאתם יודעים לא נפגעה.

בצלאל סמוטריץ': מה זה חלק משמעותי?

בצלאל סמוטריץ': דבר באחוזים.

פיני שני: תיכף אני אגיע, אני אתן לך את המספר של העוסקים בתיירות נכנסת.

פיני שני: מספר העוסקים בתיירות נכנסת להערכת המעסיקים שיושבים פה בחדר הוא כ-2,000 בזמן שגרה בשיא ה- - -

בצלאל סמוטריץ': כמה שכירים, כמה שכירי יום כאלה שמקבלים תלוש יומי ואז אין להם חל"ת, וכמה עצמאים?

אלכס קושניר: רגע, תנו לו, הוא ישלים את התמונה חבר'ה.

אלכס קושניר: אחר כך נשאל שאלות במידה ולא נבין משהו.

פיני שני: סדר גודל של 2,000 איש ועוד מספר של עצמאים - - -אשכול לא מאוד גדול.

פיני שני: אנחנו מעריכים שהמספר של אנשים שהם עסקו בתיירות נכנסת והם מתחת לגיל 45 ואין להם היום מענה במסגרת החל"ת הוא סדר גודל של בין 500-700 איש.

פיני שני: זה הנחת העבודה שלנו.

פיני שני: אנחנו יודעים שהפתרון שניתן למורי הדרך במסגרת התכניות שאנחנו מציעים הוא לא אידיאלי, אבל הוא פתרון שיודע לייצר ימי עבודה ברשות הטבע והגנים.

פיני שני: הם לא פה בחדר אז אני אצטט אותם, הם די מתקשים למצוא מורי דרך לעבודה כי מורי הדרך עובדים.

מאזן גנאים: אז עדיף - - - הסתגלות.

מאזן גנאים: שילמד שפה ואז אפשר להעצים אותו על חשבון המשרד.

אפרת רייטן: אתה אומר משהו אחר, אתה אומר שיש - - -

פיני שני: לא, אני הבנתי מה הוא אומר.

פיני שני: מספר ימי ההדרכה שמוצעים על ידינו ברשות הטבע והגנים, אנחנו מוכנים כמעט להציע כל יום כמה סיורים שנדרש, כל עוד מתקיימים שני תנאים: 1.

פיני שני: יש מורה דרך שרוצה לעבוד, כי המטרה של התכנית הזאת היא בסוף לייצר ימי עבודה למורי הדרך, ו-2.

פיני שני: שיש מי שמשתתף בסיור.

פיני שני: אבל זו פחות בעיה.

פיני שני: שוב, אנחנו יושבים ומקווים שנצליח לבוא עם עוד פתרונות בהמשך בעיקר בכניסה של תיירים.

אלכס קושניר: פיני אני רוצה לשאול שאלה.

אלכס קושניר: הרבה מאוד ממורי הדרך, היתרון היחסי שלהם זה שליטה בשפה זרה כי הם בדרך כלל עובדים מול תיירים שבאים מחו"ל ולכן הם לא תמיד יכולים להיות רלוונטיים להדרכה של תיירות פנים.

אלכס קושניר: האם חשבתם על איזה שהוא משהו שיכול לסייע לקבוצה הזאת, כי זו לא קבוצה קטנה.

פיני שני: צריך להגיד שכל מורי הדרך ללא יוצא מן הכלל, בראש ובראשונה יש להם רישיון להדרכה בעברית ואנחנו מבינים שהרבה מורי דרך עבדו עם אוכלוסייה מסוג מסוים לאורך השנים, שהם התרגלו לעשות את זה ואני מבין גם למה יותר קל להדריך קבוצה של תיירים גרמנים שעושה מסלול והם מאוד סטנדרטיים ומנומסים וקשה לעשות את השיפט לישראלים, אבל המציאות כפתה עלינו מצב שלצערי - - -

אלכס קושניר: למה, אל תכפיש את התייר הישראלי.

אלכס קושניר: הוא הכי טוב בארץ.

פיני שני: לא הכפשתי.

פיני שני: אף פעם לא מכפישים את הקליינט, אבל בסופו של יום זו המציאות ונכון להיום עם כל הצער שבדבר, אנחנו בראש ובראשונה רוצים לראות את התיירים שחוזרים לישראל.

פיני שני: אין פה מספיק תיירים בשביל להעסיק את כל הקבוצה הזאת ואנחנו מחלקים את אותה עוגת תיירות פנים עד כמה שניתן על מנת שיהיה מקור פרנסה לכל מי שרוצה בכך.

אפרת רייטן: כמה באמת מבחינת התכנית, מבחינת

אפרת רייטן: כם זו כבר הצלחה?

אפרת רייטן: אתה אומר שאתם לא מצליחים למצוא מורי דרך, כמה נרשמו, כמה עובדים?

פיני שני: אם תרצי אחרי זה אציג לך את ניתוח הסיורים.

פיני שני: תוקצב שם 10 מיליון שקל - - -

אפרת רייטן: זה אני יודעת.

פיני שני: עוד יש תקציב שלא נוצל.

פיני שני: הסיורים עד כה היו בהחלט הצלחה, אבל צריך לזכור ש- - -

אפרת רייטן: יש לכם נתונים קשיחים של כמה מורי דרך נרשמו?

פיני שני: כן.

פיני שני: אם תרצי אחר כך אני אתן לך אותם.

אלכס קושניר: לא, אני אשמח אם תציג את זה במספר.

פיני שני: ברצון.

אפרת רייטן: כי אנחנו פשוט מקבלים נתונים שונים לחלוטין אז אולי ננסה להדביק את הפער.

אפרת רייטן: גם לגבי זה וגם לגבי אותה תכנית עם בתי הספר.

אלכס קושניר: לא, אני לא בטוח שיש להם נתונים על זה.

פיני שני: קודם כל נפתח ונאמר על התכנית יחד עם רט"ג שפתחנו אותה לכל האפשרויות.

פיני שני: אם רשות מקומית מבקשת לארגן סיור היא יכולה לקבל את אותו מורה דרך.

פיני שני: אם עמותת תיירות, לדוגמה עמותת הר הנגב מקיימת פסטיבל וביקשה שיהיו שם מורי דרך שידריכו אפשר לעשות את זה.

פיני שני: אם סוכני תיירות הפנים שיושבים פה בחדר מבקשים להוציא מוסד גמלאים או איזה שהוא ארגון אחר לסיור קיבלו גם אוטובוס על מנת לתמרץ אותם לצאת ולעשות את זה, וכמובן רשות הטבע והגנים בסיורים עצמאיים שהיא ארגנה.

פיני שני: לשם העניין אורגנו בחיפה והגליל המערבי 45 ימי סיור.

פיני שני: בטבריה 31, בירושלים וים המלח 123, באילניה ועוד, בתל אביב, 94 ימי סיור, זה מסתכם למאות ימי סיור, מאות ימי הדרכה.

פיני שני: שוב, אנחנו ערוכים להגביר את הקצב ככל שיהיה צורך בכך.

אלכס קושניר: אוקיי.

אלכס קושניר: ינון אזולאי.

ינון אזולאי: שלום וברכה.

ינון אזולאי: אני מבקש לדעת, אני מבין שאנחנו מדברים בעיקר כרגע, אתה מדבר על מורי הדרך.

ינון אזולאי: לפי החלוקה שיש לך, מה שאנחנו מבינים שיש לך כמה מאות של סיורים אבל כשאתה בונה תכנית אתה יודע בעצם כמה מורי דרך יש לך גם מתחת לגיל 45, אתה יודע גם ברשות הטבע והגנים כמה מדריכים היום הם צריכים, כי אנחנו יודעים שגם כשאתה בא ואתה אומר - - - גם להם הרי היה איזה שהוא ואקום וגם עכשיו הישראלים יוצאים אז אתה יודע שיש, המורי דרך שלהם יכול להיות שגם הם היו צריכים להחזיר אותם באיזו שהיא דרך והם עכשיו נמצאים שם.

ינון אזולאי: מי אמר שמורי הדרך שעוזרים לתיירות חוץ יכולים היום למצוא את העבודה שלהם במקום הזה.

ינון אזולאי: אין לנו כל כך הרבה שאתה יכול להציף.

ינון אזולאי: מדובר אם אני לא טועה על מאות מורי דרך - - -

קריאה: אלפי.

ינון אזולאי: אלפי מורי דרך.

ינון אזולאי: הוא דיבר על 700, ומהנתונים שיש לנו באמת זה לא כך.

ינון אזולאי: אז קודם כל אם עשיתם עבודה של כמה יש לך כרגע מתחת ל-45, והדבר השני, אם באמת יש לכם עבודה מול רשות הטבע והגנים ועוד מקומות אחרים שאתם כן אומרים 'תשמע, כרגע אנחנו צריכים 100 מורי דרך'.

ינון אזולאי: זה שיש לך מאות טיולים זה עדיין לא מביא מאות מורי דרך כי אם יש לך ביום ארבעה מקומות שאתה צריך, אז בסדר, אז יש לך ארבעה מדריכים.

ינון אזולאי: אז השאלה אם עשיתם את העבודה והאם מורי הדרך בכלל שותפים למתווה, שזה הדבר הא'-ב אני חושב לפני שמתחילים מתווה.

פיני שני: מורי הדרך שותפים למתווה, הרי הם עובדים במתווה.

פיני שני: המתווה לא היה מתקיים ללא מורי הדרך.

ינון אזולאי: לא, שותפות זה שאתה קורא לו, אתה יושב איתו וביחד אתם בונים תכנית ולא לבוא ולשים לו על השולחן, להגיד לו 'תשמע, לך תתחיל לעבוד'.

פיני שני: אנחנו בשיח עם מורי הדרך עם כל אגודות מורי הדרך שאת חלקן אני רואה פה בחדר וחלקן אני חושב שהם בזום, ואנחנו מקיימים את השיח הזה ובסוף יש דברים שאנחנו יודעים לעשות כגוף ממשלתי ויש דברים שאנחנו לא יודעים לעשות.

פיני שני: וכמו שאמרנו פה גם נציג האוצר וגם אני התכנית שאנחנו מציגים פה היא לא אבסולוטית.

פיני שני: אני לא יודע לתת מענה של 100% לכל צרכי מורי הדרך לשפות אותם על הפרנסה שהייתה להם או כל דברים אחרים.

פיני שני: אנחנו עושים את המיטב במסגרת הכלים הקיימים ולהדגיש בפניך זה שלא מדובר על צרכי רשות הטבע והגנים שאומרים 'יש לי במצדה, אני צריך ארבעה מדריכים' מדובר על סיורים שרשות הטבע והגנים בדרך כלל לא עושים, זה לא תפקידם ביום-יום.

פיני שני: לבקשתנו הם נענו והם עושים את הסיורים האלה כאקס טריטוריאלי - - -

ינון אזולאי: אתה יודע לפרוט את זה למספרים, להגיד לנו 'אנחנו יודעים, כרגע, התכנית שלנו ליולי-אוגוסט נמצאת שיש לנו כך וכך מדריכים שהם יהיו משובצים' - - -

אפרת רייטן: כמה נרשמו, כמה עובדים.

אפרת רייטן: נראה שיש פער מאוד גדול.

אפרת רייטן: אני שומעת בעיקר את הכוונה והכוונה נשמעת מצוינת ועל הנייר זה נשמע מעולה אבל נראה לי שבמציאות זה לא ככה.

אפרת רייטן: יש פער מאוד גדול.

פיני שני: מתוכננים מאות סיורים לתקופה הקרובה.

פיני שני: הרישום של האנשים נעשה לפני הסיור.

פיני שני: אני לא יודע להגיד ב-15 באוגוסט כמה ישתתפו בסיור בתל אביב.

פיני שני: אבל אנחנו מקווים שיהיה ביקוש מלא, וגם אם יש מעט משתתפים אנחנו לא מבטלים.

פיני שני: שוב, התכנית נולדה לא על מנת לתת לחם ושעשועים לקהל הישראלי, על מנת ליצור מקומות תעסוקה למורי הדרך.

פיני שני: זה הסיבה הראשונית.

אפרת רייטן: אז מתוך ה-500 אנשים שמתחת לגיל 45, אתה יכול לומר לנו שבשיעור, 50%, אתם דואגים להם?

אפרת רייטן: איזה שהם שיעורים שאפשר להתייחס אליהם?

פיני שני: אני יכול להגיד שאנחנו צריכים שאותם 500 יבואו ויגידו 'אנחנו רוצים' ויפנו לרשות הטבע והגנים ויבקשו לעבוד, ואני מניח שנגיע למספרים האלה ואפילו יותר.

פיני שני: אני אדגיש, שוב, להגיד לך שהם יקבלו משכורת מלאה - - -

אפרת רייטן: לא, זה אני חושבת שגם הם מבינים היטב.

פיני שני: חלק מהתעסוקה הם - - -

אלכס קושניר: אני רוצה שאנחנו נתקדם קצת.

אלכס קושניר: טטיאנה מזרסקי בבקשה.

טניה מזרסקי: אני רוצה, כבוד יו"ר הוועדה, אני רוצה להתייחס להעסקה ויצירת הזדמנויות על ידי משרד התיירות למורי הדרך.

טניה מזרסקי: גם ברשות הטבע והגנים וגופים נוספים, גופים ממשלתיים, הבנתי, גם שמענו מנציג משרד האוצר שהושקע סכום של 10 מיליון שקלים לטובת העסקת מורי דרך במקומות שלא היו מועסקים קודם, ואתייחס גם למארגני התיירות הנכנסת שנבדקות שתי אפשרויות סיוע נוספות.

טניה מזרסקי: א.

טניה מזרסקי: זה הקלת התנאים לסיוע באמצעות קרן השיווק של המשרד, מה שגם הזכרנו והשניה זה סיוע באמצעות הרשות לעסקים קטנים ובינוניים.

טניה מזרסקי: נכון?

טניה מזרסקי: קרן את מעודכנת, כי את גם מהשדולה?

טניה מזרסקי: שהם אוספים ומכנסים, מאגנים משאבים כדי לתת סיוע.

טניה מזרסקי: לגבי מלונות, משרד התיירות פנה, ואגף תקציבים ומלונאות, רוצים להגיע לסיכום על הסיוע לכל הענף.

אלכס קושניר: כן הוא הציג את זה.

טניה מזרסקי: כן.

טניה מזרסקי: תיכף אנחנו נגיע וכאן צריכה להיות גישה ספציפית לענף התיירות.

טניה מזרסקי: משרד האוצר מחפש פתרונות, זה נכון, אבל אלה פתרונות שמתאימים למשק הכללי ונותנים פתרונות רוחביים, ופה צריכה להיות גישה מיוחדת וספציפית שמתייחסת רק לתיירות.

טניה מזרסקי: התיירות מכניסה מיליארדים רבים למשק הישראלי והתיירות הראשונה שנפגעה והאחרונה שתיפתח שוב לפעילות.

אלכס קושניר: תודה רבה.

אלכס קושניר: ח"כ סמוטריץ' בבקשה.

בצלאל סמוטריץ': אדוני היו"ר, אני מקווה לא להרגיז כאן בדבריי הרבה אנשים.

בצלאל סמוטריץ': קצת כמו בדיון בשבוע שעבר, לי באופן אישי נורא קשה להבין את האירוע ובטח לגבש לגביו עמדה.

בצלאל סמוטריץ': כי אין לנו נתונים, קודם כל ברמת המקרו.

בצלאל סמוטריץ': דיון כזה היה צריך להתחיל בסקירה של משרד האוצר, לשים לנו רגע שקף של מה זה בכלל עולם התיירות.

בצלאל סמוטריץ': הרי יש מורי דרך ויש מלונאות ויש תחום התעופה ויש היסעים שעסקו בזה הרבה מאוד שנים ויש משרדי נסיעות.

בצלאל סמוטריץ': אנחנו צריכים קודם כל להבין את ההתנהגות של כל אחד מהחלקים האלה של הענף בתקופה האחרונה.

בצלאל סמוטריץ': הצפי להתאוששות.

בצלאל סמוטריץ': הייתי שר התחבורה תקופה מאוד קצרה אבל כשישבנו על עולם התעופה אז היינו חייבים להסתמך על כל מיני מודלים של חברות בינלאומיות, מה צפי ההתאוששות של השוק, מה היקפי המחזור היום, מה היו היקפי המחזור.

בצלאל סמוטריץ': אמרתי קודם שאני לא רוצה להרגיז, יש פה קצת חוסר פרופורציה.

בצלאל סמוטריץ': אז יש 500 מורי דרך, אנחנו מתעסקים בזה חצי שעה, לא נתנו פתרון לנשים הריוניות שיש כנראה הרבה יותר מזה, בשבוע שעבר, או נתנו מענה חלקי.

בצלאל סמוטריץ': אז בסוף צריך שניה אחת להסתכל על כל העולם הזה של התיירות.

בצלאל סמוטריץ': להבין אותו רגע, לקבל את הנתונים שלו אחורה, הווה ובעיקר צפי עתידי.

בצלאל סמוטריץ': שוב, אני לא אהיה פופוליסט, אם נניח אין לנו צפי בחצי השנה הקרובה להתאוששות של הענף, אז צריך להגיד למורי הדרך הצעירים 'חברים, תלכו למצוא עבודה זמנית אחרת'.

בצלאל סמוטריץ': אני לא מדבר עכשיו על מבוגרים, אבל מורה דרך צעיר בן 30 שעשה רישיון יכול להיות מלצר חצי שנה.

בצלאל סמוטריץ': נורא נחמד לגלגל את כל האחריות על המדינה.

בצלאל סמוטריץ': בואו נראה מה קורה עם משרדי הנסיעות.

בצלאל סמוטריץ': הניסיון פה - - - עכשיו אנחנו נשב ונראה, תיכף נרד לרזולוציה, תגידו לנו רק באיזה פארק ברט"ג יש עכשיו סיורים, באיזה ימים באיזה שעות וכמה בדיוק מורי דרך אמורים להיות מועסקים שם.

בצלאל סמוטריץ': אני אומר את זה לא בזלזול, אבל אי אפשר בלי לראות תמונת מקרו, אי אפשר בלי להבין צפי.

בצלאל סמוטריץ': כשאתם ישבתם ובניתם תכנית, על איזה מודלים בניתם?

בצלאל סמוטריץ': אתם מעריכים שהשוק יתאושש, מחר, מחרתיים, עוד שלושה חודשים, עוד חצי שנה, עוד שנה.

בצלאל סמוטריץ': כשהחלטתם שאתם רוצים לתת מענה.

בצלאל סמוטריץ': אז שוב, אם ההערכה היא שהשוק אמור לחזור למה שהוא היה קודם, ואני גם לא פותח עכשיו דיון ארוך האם יש לנו אינטרס לשמר אותו כזה או לא, האם עולם התיירות בכלל לפחות במונחי מקרו כלכלה, תורם לתמ"ג, לא תורם, שווה השקעה של 2.5 מיליארד שקל סובסידיה בכל מיני דרכים של פטורים ממע"מ וכולי או לא, אני לא נכנס כרגע לזה, זה אירוע שצריך לעשות אותו בתקציב עם חוק הסדרים.

בצלאל סמוטריץ': אבל נניח שאנחנו בעולם הישן שמה שהיה הוא שיהיה, זה ריאלי, לשם אתה חוזר או שאתה אומר 'חבר'ה הענף הזה לא יחזור למה שהיה'.

בצלאל סמוטריץ': יושבים פה אנשי התעופה.

בצלאל סמוטריץ': אנחנו הערכנו שעולם התעופה לא יחזור להיות מה שהיה, ולכן בוא נגיד עכשיו, ניקח את 6,000 עובדי אל על ונשאיר אותם as is.

בצלאל סמוטריץ': זה לא עובד.

בצלאל סמוטריץ': אז הייתה תכנית וחלק פרשו, וחלק יצאו לפנסיה מוקדמת, וחלק עברו למודלי העסקה אחרים וחברות מסוימות נמכרו, וחברות מסוימות, אתה מתכנן את השוק ככל שאתה רוצה להתערב בו כמדינה.

בצלאל סמוטריץ': אתה יכול להגיד 'אני לא מתערב' אבל החלטנו להתערב כמדינה, אז מרגע שהחלטנו להתייחס לענף ספציפי חייבים להבין אותו איך הוא מתנהג, מה צפי ההתנהגות ההמשכי שלו, למה אנחנו חושבים או בתוך הנתונים העובדתיים האלה לאן אנחנו חושבים שנכון לקחת אותו ואולי הוא לא יחזור להיות מה שהיה.

בצלאל סמוטריץ': לפעמים זה נורא כואב, אתה יודע, כשעולם משתנה אז צריך לעזור לאנשים לחפש דברים אחרים, לתת להם – ודיברתי על זה גם בפעם הקודמת – הסבות מקצועיות והכשרות מקצועיות.

בצלאל סמוטריץ': אני מרגיש שאנחנו כאילו עומדים קצת בלחץ פוליטי כי אלה קבוצות שעובדות נכון מבחינתן, ואני לא בא בטענות, אז עכשיו שמים פוקוס על הדבר הזה.

בצלאל סמוטריץ': נכון, לא נכון, צודק, לא צודק, הוגן לא הוגן מול קבוצות אחרות שלא הצלחנו לתת להן מענה.

בצלאל סמוטריץ': ואני אומר את זה גם ביחס למה שאני פתחתי לקבוצות אחרות.

בצלאל סמוטריץ': אם לא תהיה לנו תמונת מקרו נורמלית, ואני באמת אומר, קחו שניה את כל עולם התיירות, מפו לנו אותו רגע לענפים - - -

קרן ברק: יש להם את זה.

קרן ברק: אני אומרת לך שהם הכינו תכניות.

בצלאל סמוטריץ': אז אדוני היו"ר, משפט אחרון, אני אומר לך כיו"ר וזו באמת החלטה שלך, אם באנו לדיון נחמד ציבורי, כל אחד יוכל להעלות אחרי זה לסטורי שלו סרטון של מה שהוא אמר והוא דאג לחבר'ה, והכל טוב, זה מצוין.

בצלאל סמוטריץ': אם אנחנו באמת רוצים דיון אמיתי שיש לו השפעה אתה כיו"ר צריך לתבוע מאנשי המקצוע שבאים פה להציג 'תציגו מצגות נורמליות, תנו לנו את הנתונים, תסבירו לנו את הרציונל למה החלטת שללכת על המתווה של 40% פחות במלונות לפי חדרים ודווקא ל-X חודשים זה בסדר, ולא משהו אחר.

בצלאל סמוטריץ': למה החלטת שזה המענה שלך למורי הדרך, למה זה לחברות ההיסעים, למה זה לסוכנויות הנסיעות, תסביר שניה'.

בצלאל סמוטריץ': אני לא יודע, אני עוד לא יודע אם כן או לא.

קריאה: למה זה לא לסוכני הנסיעות.

קריאה: לא נתנו להם כלום.

בצלאל סמוטריץ': אבל בסוף אם אנחנו לא נבין את עולם התיירות על ענפיו השונים, תמונת מצב של כל אחד ובעיקר צפי, בוא נבין לאן הדבר הזה הולך.

בצלאל סמוטריץ': אז בסדר, שמנו פלסטר, זה נורא נחמד, זרקנו עוד קצת כסף.

בצלאל סמוטריץ': ואני לא מזלזל, עזרנו לאנשים.

בצלאל סמוטריץ': בסוף כל אחד הוא עולם ומלואו, להחזיק את המים בתקופה קשה, אז בסדר, אפשר לחלק פה כסף להמון אנשים שאין להם במדינה.

בצלאל סמוטריץ': זו לא המטרה.

בצלאל סמוטריץ': ואם לא נכון לשמר את השוק הזה כמו שהוא אז לא צריך לשמר אותו כמו שהוא, גם מזה לא צריך לפחד.

בצלאל סמוטריץ': אני מבחינתי כרגע באתי, זה נורא נחמד, נביע סולידריות, כולנו תומכים בכם, הכל טוב, תצביעו לנו בבחירות הבאות.

בצלאל סמוטריץ': זה כל כך לא רציני שזה, אי אפשר - - -

אלכס קושניר: אני רוצה להתייחס למה שאמרת בכמה היבטים.

אלכס קושניר: 1.

אלכס קושניר: הוצגו פה פתרונות שבסך הכל משביעי רצון לשני ענפים.

בצלאל סמוטריץ': מי אמר שהם פתרונות טובים?

בצלאל סמוטריץ': מי אמר שהם משביעי רצון?

בצלאל סמוטריץ': מה תעשה בעוד חודשיים-שלושה כשהם ייגמרו ולא יהיה שום שינוי בתמונת המצב, ונחזור לפה עוד פעם.

אלכס קושניר: בצלאל לא הפרעתי לך.

יצחק אליאב: כבוד היו"ר, פתרון לעובדי אל על לא הוצג פה.

יצחק אליאב: לא דובר אפילו על אל-על.

אלכס קושניר: עוד לא הגענו לשם.

יצחק אליאב: כי האוצר לא התייחס בכלל לאל-על.

אלכס קושניר: עוד לא הגענו לשם.

יצחק אליאב: הוא התייחס למורי הדרך.

יצחק אליאב: הוא לא התייחס לאל-על בכלל.

אלכס קושניר: אדוני אתה בקריאה ראשונה.

אלכס קושניר: אני לא צוחק.

אלכס קושניר: אתה בקריאה ראשונה.

אלכס קושניר: אני אמרתי שאנחנו נגיע לתעופה, אנחנו נגיע לתעופה.

אלכס קושניר: אם תהיה לך סבלנות אז נגיע.

אלכס קושניר: אם תפריע ייגמר הזמן כי ב-15:00 אני עובר לדיון אחר.

אלכס קושניר: ואז זה יידחה.

אלכס קושניר: דיברנו כרגע על שלושה סקטורים.

אלכס קושניר: שניים מאוד גדולים, אחד ספציפי.

אלכס קושניר: אחד זה נושא של המלונאות שההסכם שהושג, הוא הושג בשיתוף פעולה ומשא ומתן מול ענף המלונאות ואני מבין שהוא לשביעות רצון של שני הצדדים.

בצלאל סמוטריץ': כמה כסף זה?

אלכס קושניר: כמה כסף זה, מה המסגרת?

הראל שליסל: סדר גודל של 60 מיליון שקלים.

אלכס קושניר: ואני מבין שזה עד סוף שנה, נכון?

ינון אזולאי: כולל מלונות שסגורים היום?

קרן ברק: הוא אמר את המתווה וזה משא ומתן ארוך.

קרן ברק: אבל יש עוד כמה ענפים שלא - - - איתם בכלל למשא ומתן.

אלכס קושניר: שניה.

אלכס קושניר: זה ענף אחד.

אלכס קושניר: הענף השני זה כל מה שקשור למארגני תיירות נכנסת, שגם שם ברור לכולם - - -

אפרת רייטן: לא הבנתי, מה המשפט?

קרן ברק: מארגני תיירות, זה כנסים.

אלכס קושניר: שגם שם ברור לכולם שהענף הזה מאוד מאוד נפגע מתוקף העובדה שפשוט אף אחד לא נכנס למדינה.

אלכס קושניר: רק במשורה, כפי שאמרו הנציגים של משרד התיירות.

אלכס קושניר: וגם שם זה תוצאה של משא ומתן שהוא גם, אני מבין, לשביעות רצונם של גורמי המשק, שאני חושב שזה מאוד מבורך שמשרד האוצר ומשרד התיירות לא מקבלים החלטה מהשמיים ובאים ומנחיתים אותה.

אלכס קושניר: לכן על זה צריך לברך.

אלכס קושניר: כל הסוגייה של מורי הדרך, אני מסכים איתך שמדובר בקבוצה קטנה יחסית שאנחנו משקיעים בה המון מאמץ, ואגב אם אתה שואל אותי, אני נגד מתווה תמיכה.

אלכס קושניר: כפי שבחוק החל"ת אנחנו הצגנו כל מיני פתרונות לעידוד התעסוקה לאוכלוסיות כאלה ואחרות גם כאן אני חושב שזו הדרך, ולכן מה שאני מבקש לעשות זה לשבת יחד עם הארגון, אנחנו ישבנו יחד עם אפרת אתמול עם הארגון הזה, מעבר לשתי התכניות שאתם הצגתם שזו התכנית של רשות הטבע והגנים והשתלבות בבית ספר קיץ של משרד החינוך, יש להם עוד רעיונות שאני חושב שאתם חלקם אפשר ליישם.

אלכס קושניר: הפתרונות שלהם גם הם מבוססים על עידוד תעסוקה.

אלכס קושניר: הראל, מה המסגרת של ה- - -

הראל שליסל: כרגע יש סדר גודל שם, נשאר משהו כמו 5 מיליון שקל בעולם של ה- - -

אלכס קושניר: אני מבקש לבדוק אופציה להגדיל את המסגרת הזאת, לפחות בעוד 5 מיליון שקלים מתוקף ההבנה שאנחנו א.

אלכס קושניר: לא יודעים מה המספר של מורי הדרך, שאגב, החבר'ה במשרד התיירות, נראה לי שאפשר איך שהוא להצליב נתונים ולבדוק את המספר הזה.

נירה שפק: מהממ"מ ניתן שבמארס 4,000.

אלכס קושניר: כן, 4,000 אבל כמה עצמאים וכמה מתחת לגיל 45 וכמה מקבלים חל"ת וכמה לא מקבלים חל"ת זה אירוע קצת מורכב, אתה מציג סקר שראיתי אותו אתמול והסקר הזה לא מבוסס על מדגם מייצג, אז גם אליו אני לא יכול להתייחס בצורה מוחלטת.

אלכס קושניר: זה לא מדגם מייצג סטטיסטית כי אתה לא יודע - - - לכן זה לא סקר שאפשר להתייחס אליו במעמד קבלת ההחלטה.

אלכס קושניר: לכן מה שאני מבקש, משרד התיירות, אני יודע שיש לכם רצון לסייע ושר התיירות עושה באמת מאמצים לסייע גם לאוכלוסיה הזאת, תנסו לשבת ביחד ולהקשיב גם לשטח לראות פתרונות שיש להם, ואולי אפשר להכניס לאותה מסגרת, הראל, תבדוק אם אפשר להגדיל אותה, האם אפשר להכניס לאותה מסגרת פרויקטים נוספים שיגבירו את ההשתתפות של מורי הדרך כפתרון תעסוקתי.

אלכס קושניר: בסדר?

הראל שליסל: בסדר.

הראל שליסל: נבדוק, אני אחזיר תשובה.

קרן ברק: ובמיוחד אני חושבת ומאוד מסכימה עם אלכס, אני חושבת שעצם זה שלא ישבתם איתם בכלל היא תקלה חמורה.

פיני שני: זה לא נכון אבל.

פיני שני: יוני, אנחנו ישבנו לפני שבוע?

יוני שפירא: לא.

פיני שני: מה לא? לנה היא לא סגנית שלך?

יוני שפירא: היא דיברה בטלפון רבע שעה - - -

פיני שני: לא נכון.

אלכס קושניר: חבר'ה, פיני - - -

פיני שני: זה פשוט שקר.

פיני שני: אין הגדרה אחרת למה - - - זה לא נכון, ישבתי עם הסגנית - - -

אלכס קושניר: פיני, אני יודע שישבתם ודיברתם, אבל בסוף אתה יודע, אם תשבו עוד פעם לאף אחד לא ייפול הכתר מהראש.

אלכס קושניר: תשבו ותדברו.

פיני שני: אנחנו יושבים ומדברים.

פיני שני: בואו, צריך לשים, זה לא ככה אבל.

פיני שני: ברשותך רק לשים דברים על דיוקם, ישבנו ושמענו - - -

אלכס קושניר: לא, חבר'ה, אנחנו יוצאים פה מפרופורציה.

אלכס קושניר: לא יכול להיות שעל אוכלוסייה של 6,000 איש אנחנו מדברים רוב הדיון.

אלכס קושניר: אני רוצה להתקדם.

אחמד טיבי: אגב, אוכלוסייה של 6,000 איש זה דבר חשוב מאוד.

אלכס קושניר: נכון.

אלכס קושניר: אבל אנחנו פה מציעים פתרון.

אלכס קושניר: אנחנו פה כן מתקדמים לכיוון פתרון.

אלכס קושניר: זה גם לא דיון אחרון ח"כ טיבי.

אלכס קושניר: כן, חברי הכנסת שרצו לדבר.

אלכס קושניר: אוסאמה בבקשה.

אוסאמה סעדי: רק משפט אחד אדוני היו"ר.

אוסאמה סעדי: מדובר בסוגיה כואבת מאוד שבאמת אני מברך את אדוני היו"ר שנכנס לעניין וקיים דיון ויש באמת, צריך להתחיל משא ומתן בין משרד התיירות והאוצר עם הקבוצה הזאת, איך שמצאו פתרונות למלונאות ולארגוני התיירות הנכנסת צריך גם למצוא פתרון לעניין הזה של מורי הדרך.

אוסאמה סעדי: עניין רשות הטבע והגנים זה חשוב, אני מזכיר לכולנו שהיו סכומים ניכרים מאוד בעניין ההכשרות המקצועיות, שזה לא נוצל כי זה הלך, הייתה מחלוקת בין משרד האוצר למשרד העבודה וכל הכספים האלה נתקעו.

אוסאמה סעדי: אז אפשר לנצל חלק מהכסף הזה - - -

אלכס קושניר: הכסף הזה קיים - - -

אוסאמה סעדי: לכן אני אומר, זה יעזור בפתרון.

אלכס קושניר: הכסף הזה קיים ויותר מזה, אני מזכיר לך שבמתווה החל"ת מי שנכנס להכשרה מקצועית מקבל 100% דמי אבטלה.

אלכס קושניר: אז גם זה משהו שצריך לקחת בחשבון.

אלכס קושניר: כן.

אלכס קושניר: נירה בבקשה.

נירה שפק: צהרים טובים.

נירה שפק: אני רוצה להגיד כמה דברים ובצלאל, חשוב לי להתייחס למה שאמרת כי דיברת על נתונים ועל עכשיו ועל כרגע, אז אני רוצה כרגע בהוגנות לקחת גם אחורה ולומר שכבר במארס 2020 הממ"מ עשו עבודה מאוד רצינית על נושא ענף התיירות על כל המרכיבים שלו.

נירה שפק: לא רק שהוצגו הנתונים והכל, גם הוצגו התרחישים, הוצג גם מה נעשה במדינות אחרות.

נירה שפק: בעצם הדיון שהיה בממשלה הקודמת היה צריך להגיד 'אוקיי, לא לחכות היום למשבר' אלא מה עושים וללמוד מה עשו באיסלנד ומה עשו בפורטוגל ומה עשו בכל המקומות האלה.

נירה שפק: אז ככה הערה בינינו, בקטע של לכבד אחד את השני - - -

בצלאל סמוטריץ': אבל מה ההערה?

בצלאל סמוטריץ': הייתי באופוזיציה גם בממשלה הקודמת, זה בסדר.

בצלאל סמוטריץ': אני פטור מאחריות.

נירה שפק: לא, אני אומרת, אני מדברת על זה שהייתה כאן ממשלה.

נירה שפק: אני הבנתי מדבריך שכאילו לא, כאילו מה אנחנו עושים עכשיו.

בצלאל סמוטריץ': לא, אני דיברתי רק על הדיון בוועדה הזאת.

בצלאל סמוטריץ': אני לא מכיר את הממ"מ הזה ואני גם לא בטוח שמשרד האוצר חותם על מה שכתוב שם ובנה את המתווים שלו בהתבסס על זה.

נירה שפק: אז קודם כל כולנו, כל חברי הכנסת פה ולא משנה כמה קשה אנחנו עובדים וזו אמירה, צריכים לבוא וללמוד את הנתונים האלה.

נירה שפק: הם קיימים.

נירה שפק: זה יקל עלינו בקבלת - - -

בצלאל סמוטריץ': אני רק אומר לך מניסיון, זה לא אומר שיש הלימה בין הנתונים של הממ"מ לנתונים של משרד האוצר ומשרד התיירות.

נירה שפק: אז יבואו, אנחנו נלמד אותם וכמו שאני הולכת לשאול את הנתונים פה, כמו שאמרתי 4,000 ואומרים 2,000 או כל מיני דברים אחרים, והגופים שיושבים כאן, כולל ח"כים מהממשלה, אני שואלת מה נעשה בשנה ומשהו הזה שהביא אותנו לברוכ הזה.

נירה שפק: עכשיו בעצם יש שר תיירות שנדרש לתקן את כל מה שלא עשו ולא תכננו ולא עשו תיקון סטיות תקן במשך שנה ומשהו.

נירה שפק: זאת השאלה הראשונה שאנחנו צריכים לשאול.

נירה שפק: ואם אנחנו גוף לבקרה כי אנחנו ועדה אז אחד הדברים שאנחנו צריכים לתחקר שלא נגיע עוד פעם למקום הזה, ונראה למה לא עשו שנה ומשהו.

נירה שפק: אז ההערה הזאת הייתה מאוד חשובה לי.

נירה שפק: אני אשמח לדעת, מהגופים לא שמעתי בהתייחסות, אני אשמח לשמוע, מה נעשה לאור הוועדה שהייתה במארס ומה קיבלתם ואיך אתם, כי היו גם הערות להיערכות הגופים, איך לקדם, לצמצם, כדי שנכיר ותשלימו את התמונה כי היא לא קיימת לי.

נירה שפק: תודה.

אלכס קושניר: כן.

אלכס קושניר: חבר הכנסת מאזן גנאים בבקשה.

מאזן גנאים: אדוני, אנחנו יכולים לדבר עד מחר.

מאזן גנאים: אם לא נשמע את האנשים שבאמת כואב להם, אני מרגיש שהם יושבים על קצה - - -

אלכס קושניר: אז אנחנו רוצים להתקדם אבל ברגע שחבר כנסת מבקש לדבר אני נותן לו.

מאזן גנאים: אתה יודע מה, אני מוותר.

מאזן גנאים: אני רוצה לשמוע אותם כי אני חש את הכאב שלהם אז בואו נשמע אותם.

מאזן גנאים: חבל.

אלכס קושניר: בסדר גמור.

אלכס קושניר: כן, חבר הכנסת ינון אזולאי.

ינון אזולאי: לגבי הענף של סוכני הנסיעות, אני מאמין שתיכף ידברו אבל אני גם לא יודע, אנחנו כן נבקש לדעת כמה כסף הוקצה וכשמדברים על שנה - - -

אלכס קושניר: אבל דיברו על זה.

קרן ברק: לא דיברו על זה.

אלכס קושניר: גם דיברו על הכסף.

קרן ברק: לא, דיברו רק על מלונאות.

אלכס קושניר: לא, חבר'ה, הוא אמר, 40, 45 מיליון שקל מסגרת לסוכני הנסיעות.

אלכס קושניר: דיברו על זה.

אלכס קושניר: לא, לא לסוכני הנסיעות.

אלכס קושניר: סליחה.

אלכס קושניר: לתיירות נכנסת.

אלכס קושניר: סליחה.

ינון אזולאי: אז אני מבקש לדעת גם על סוכני הנסיעות בדיוק את החלוקה ואיך בדיוק הפתרון בשבילם והדבר הנוסף זה התעופה.

ינון אזולאי: אני מאמין שאתה תיתן גם לחברת אל על ולכל היושבים פה כמובן שידברו.

ינון אזולאי: אבל סתם שאלתי קודם, אלכס, דיברנו על המתווה של ה-45.

ינון אזולאי: שבוע שעבר ישבו פה אל על שאמרו שיש להם כ-2,000 עובדים ושאלנו אותם כמה יש להם מתחת ל-45.

ינון אזולאי: מדובר על כ-1,100 עובדים שנשארים שיצאו מהמסגרת של החל"ת שהם מתחת לגיל 45.

ינון אזולאי: כלומר שיש עדיין למעלה מ-50% של עובדים שאין להם מענה והיה חשוב לדעת פה עכשיו מה המענה לאלה.

ינון אזולאי: אני לוקח את אל על כדוגמה כי היא חברה אולי שמובילה, אבל יש פה עוד חברות תעופה וצריך לשמוע על כולם מה באמת המענה לאותם אלה שמתחת לגיל 45.

ינון אזולאי: כי אנחנו רק רואים שהקורונה עולה ועולה ויכול להיות שגם את השמיים עוד מעט יסגרו לנו.

ינון אזולאי: מה אנחנו עושים, איך אנחנו מתקדמים.

שלמה קרעי: ינון, צריך להדגיש שהם בהסכם הבראה של המדינה.

שלמה קרעי: המדינה הוציאה אותם לחל"ת עד סוף השנה.

שלמה קרעי: זה לא יצאו מעצמם.

שלמה קרעי: הם גם לא יכולים להתפטר.

שלמה קרעי: אי אפשר לפטר אותם גם.

אלכס קושניר: אוקיי.

אלכס קושניר: נציגי אל על בבקשה.

אלכס קושניר: סליחה.

אלכס קושניר: אחמד טיבי.

יצחק אליאב: לפני שאנחנו אומרים את דעתנו אפשר לשמוע את הפתרון?

אלכס קושניר: לא, קודם כל חברי כנסת.

אלכס קושניר: אחמד טיבי.

אחמד טיבי: נושא מורי הדרך הוא נושא כואב.

אחמד טיבי: אנחנו בקשר עם מורי הדרך במיוחד בתקופה האחרונה.

אחמד טיבי: יש רושם שהם לא קיבלו את היחס הראוי, למשל באמצעות פגישת עבודה ישירה להקשיב לטענות שלהם למצוקה בכל תקופת הקורונה.

אחמד טיבי: הפתרונות שהוצעו להם הם פתרונות שבלשון המעטה אפשר לומר שהם לא מספקים, ולכן אני חושב שזה המקום לתת להם הרגשה שהוועדה תעשה הכל כדי ש-6,000 משפחות, וזה מספר גדול, קרן, 6,000 משפחות - - -

קרן ברק: עכשיו גם אתה, אל תיתן לי הערות.

אחמד טיבי: לא, אני אגיד לך הערות, במיוחד לחברי כנסת ש- - -

אלכס קושניר: חבר'ה, אנחנו מבזבזים את הזמן של הדיון.

אלכס קושניר: באמת.

אלכס קושניר: יש לנו 35 דקות ויש עוד הרבה ענפים שאנחנו צריכים לדבר עליהם.

אחמד טיבי: כי אמרת שהם רק 6,000.

קרן ברק: אני לא אמרתי את המשפט הזה.

קרן ברק: תצטט לפחות את מי שאמר את זה.

קרן ברק: לא אני אמרתי.

מאזן גנאים: אבל לא זו הבעיה.

קרן ברק: לא, אני לא אמרתי את זה.

קרן ברק: אז לפחות תצטט את מי שאמר והוא גם חזר בו, אז למה אתה מצטט אותי כמי שאמרה את זה?

אחמד טיבי: סתם כי בא לי.

אחמד טיבי: אני רוצה לחזור לנושא.

אחמד טיבי: אנחנו, ועדת הכספים חייבת לעמוד לצד מורי הדרך וצריך לומר את זה גם למשרד התיירות, אבל מתחת ידיה של ועדת הכספים יוצאות החלטות לגבי קורונה, לגבי מענקים, ואסור שהם ילכו לאיבוד.

אחמד טיבי: תודה רבה.

אלכס קושניר: תודה.

אלכס קושניר: הראל יש לך תשובה לגבי המסגרת?

הראל שליסל: אתה יכול לחדד את השאלה?

הראל שליסל: מסגרת של מה, של מורי הדרך?

אלכס קושניר: כן.

הראל שליסל: אז כן.

הראל שליסל: דיברתי עם ה-, כנראה שתהיה אפשרות לעשות מה שאתה מציע.

הראל שליסל: נשמח לראות רק איך בדיוק וכמה, אבל ברמה העקרונית זה משהו שהוא אפשרי.

אלכס קושניר: אני אשמח אם תוכלו להודיע על זה מוקדם ככל שניתן.

אלכס קושניר: הוועדה מבקשת, ואני חושב שזה בהסכמה של כולם, להכפיל את המסגרת של- - -

הראל שליסל: אז אני אומר, זה אפשרי, רק צריך לראות עבור מה בדיוק צריך להכפיל.

אלכס קושניר: אז כדי לסיים את האירוע של מורי הדרך, אני מבקש ממשרד התיירות לקיים דיון, פגישת עבודה עם מורי הדרך, לראות האם אפשר לראות ולשמוע את הפתרונות שיש להם לעידוד התעסוקה ולהכניס את זה באותה מסגרת תקציבית שאנחנו כרגע קבענו ואני מקווה שנקבל עליה אישור מיוחד.

פיני שני: נקיים ברצון ישיבה כזאת בדיוק כמו שקיימנו עם סגניתו של יוני שפירא שנמצאת פה במשך שעה וחצי לפני כשבוע וחצי.

פיני שני: זה שיש לו אמנזיה רגעית - - -

אלכס קושניר: אני לא רוצה חבר'ה, באמת, בסוף לא תמיד התחושות הן זהות משני הצדדים לכן אני מבקש לקיים עוד פגישת עבודה בלי שום בעיה.

אלכס קושניר: מיכל וולדיגר בבקשה.

מיכל מרים וולדיגר: יש לי רק הערה קטנה לגבי חברות, כלומר, הבנתי פה שיש מלונות שבאמת הפסידו 40% וכולי.

מיכל מרים וולדיגר: האלה אם אין מדד אובייקטיבי לדוגמה כי יש גם חברות שהן קטנות, כל מיני סוגים של עסקים, ש-90% מההכנסות שלהן היו מתיירות והם נפגעים.

מיכל מרים וולדיגר: כלומר אין תיירות נכנסת, הם נפגעים ואין להם שום פיצוי כי הם לא נכנסים למלונאות.

מיכל מרים וולדיגר: מה עושים עם אלה?

מיכל מרים וולדיגר: למה לא קובעים איזה מתווה, אם כבר עושים את המתווה הזה, של אוקיי, יש קריטריונים שהעסק הוא 90%, 100% - - -

בצלאל סמוטריץ': איזה קריטריונים?

בצלאל סמוטריץ': אנחנו לא נגמור עם זה.

בצלאל סמוטריץ': מה, חנות יודאיקה שבנויה על תיירים, לא נגמור עם זה.

מיכל מרים וולדיגר: צריכים להוכיח - - -

אלכס קושניר: תקשיבו חברים, אני חייב רגע לשים פה מסגרת לדיון הזה.

אלכס קושניר: צריך להבין, ואגב, אני פה מתחבר מאוד למה שבצלאל אמר.

אלכס קושניר: בסופו של דבר למדינה אין יכולת וזה גם לא יהיה אחראי לנסות לחזור למסלול שהיה במהלך שיא משבר הקורונה, זאת אומרת סיוע רוחבי לכולם.

אלכס קושניר: לכן צריך לקבוע איזה שהם גבולות גיזרה.

אלכס קושניר: אנחנו כרגע התקדמנו בשלושה נושאים ויש לנו, לפחות לי, עוד שלושה נושאים שעליהם אנחנו צריכים להספיק לדבר.

אלכס קושניר: ואני גם יודע שלשלושת הנושאים האלה כרגע אין פתרונות ואנחנו צריכים לראות איך אנחנו מייצרים את הפתרונות.

אלכס קושניר: אז הסקטור הראשון שאני רוצה לעבור אליו שכרגע יש לנו שם בעיה ועוד לא הגענו לפתרון זה סקטור התעופה ששם כרגע אין לנו איזה שהוא מתווה.

אלכס קושניר: לכן אני אשמח לשמוע קודם כל את נציגי אל על כדי להבין שוב, אבל אני מבקש קצר חברים כי יש לנו עוד אנשים.

יצחק אליאב: נעשה את זה קצר.

אלכס קושניר: תחליטו או סמנכ"ל כספים או יו"ר הוועד - - -

יוני שפירא: - -

אלכס קושניר: יוני, אני חושב שהתקדמנו מאוד בנושא של מורי הדרך, אני חושב שאין טעם להרחיב יותר בוועדה - - -

יוני שפירא: כבוד היו"ר, שתי מילים.

אלכס קושניר: שתי מילים.

יוני שפירא: כאשר יש לי פה מורה דרך שיושב כאן

יוני שפירא: שהוא נרשם בראשית המתווה לפעולות רט"ג והוא קיבל שלושה ימי עבודה לאוגוסט הקרוב, זה לא פתרון עם רט"ג.

יוני שפירא: רט"ג נותן פתרון למורי דרך בתיירות פנים.

אלכס קושניר: יוני, ביקשת שתי מילים.

אלכס קושניר: אני אומר לך שוב פעם, תשבו לפגישת עבודה, תציג את הדברים האלה במסגרת פגישת העבודה.

אלכס קושניר: כל הנתונים האלה הם כואבים אבל הם לא יביאו לפה, בוועדה, לשום פתרון.

אלכס קושניר: כדי למצוא פתרון חייבים פגישת עבודה אז תעשו את הפגישה.

אלכס קושניר: בסדר?

אלכס קושניר: בבקשה נציגי אל-על.

יצחק אליאב: יש לי קודם כל שאלה להראל ולמשרד האוצר.

יצחק אליאב: יש לכם מתווה שהכנתם לתעופה שאתם רוצים לחלוק איתנו?

הראל שליסל: פה אין מתווה לענף התעופה, יש פה מתווה לענף התיירות, מה שהצגתי זה מה שיש - - -

יצחק אליאב: אני רוצה שניה להבהיר את הנקודה שאנחנו נמצאים בה עכשיו.

יצחק אליאב: אנחנו בחודש פברואר, בסוף ינואר החליטה המדינה לסגור את נתב"ג הרמטית, אנחנו לא נכנסים לשיקולים אם זה טוב או לא טוב.

יצחק אליאב: אחרי זה היה מאמץ אדיר להגיע להסכם, מתווה של כל 2020, לקבל איזה שהוא מתווה סיוע, לא קיבלנו מתווה סיוע.

יצחק אליאב: קיבלנו אפשרות למכור כרטיסים למדינה מראש, 210 מיליון דולר.

יצחק אליאב: גם זה לקח חודשיים עד שקיבלנו.

יצחק אליאב: בסוף מאי קיבלנו 210 כדי להחזיר כסף ללקוחות, כדי לסגור את הפערים של פיטורים של 2,000 עובדים.

יצחק אליאב: אנחנו מיד התחלנו בפיטורים והיפרדות של 2,000 עובדים, שליש, ויש פה את נציג הוועד, גם זה היה, אחרי שקיבלנו את הכסף מהמדינה היינו צריכים לסגור עם הוועדים, להסכים על 2,000 עובדים על מתווה שמיד נתחיל עם הפיטורים.

יצחק אליאב: ואנחנו בשלבי סיום של 2,000 עובדים שהם שליש ממצבת כח האדם.

יצחק אליאב: עכשיו אנחנו נמצאים אחרי "שומר החומות" שרק הקשה עלינו ברמה התזרימית וברמת התפעול, רק הוכיח כמה שלא ניתן לעבוד ללא אל על והתעופה האזרחית כי הייתה סכנה, ואני לא ארחיב במילים, הייתה סכנה על כל ענף התעופה, להשבית את התעופה האזרחית וללא עבודה נמרצת שלנו בערב שבועות לפתוח את השמיים ולייצר תעופה תחת טילים ותחת מתווה חריף של המדינה שהשביתה את התעופה גם לפני כן, אנחנו נמצאים במצב שב-1 ליולי דחו את כניסת התיירים לארץ ל-1 לאוגוסט ומי יודע מתי זה ייפתח.

יצחק אליאב: אנחנו נמצאים עם מתווה שהמדינה לא הסירה את ההגבלה של חזרה מבידוד של ילדים.

יצחק אליאב: למעשה כל ענף התעופה והתיירות חוץ מושבת לגמרי.

יצחק אליאב: אנחנו נמצאים במצב שאנחנו נותנים שירות למדינה, ואני לא אכביר, בנושאים שהשתיקה יפה להם, נותנים שירות באמת עם 32 מטוסים שהם חצי ריקים, מנסים להברי את החברה אחרי שכבר פיטרנו את העובדים, אנחנו נמצאים במצב שאנחנו מנסים להמריא, במקום זה המדינה מחליטה, אנחנו לא מתערבים כרגע, אנחנו לא אומרים אם פתרון הוא טוב, הוא פתרון של למצוא פתרון שחיים עם הקורונה או פתרון שמשביתים את המדינה וממגרים את הקורונה.

יצחק אליאב: אבל אנחנו אומרים שאם המדינה מחליטה שוב לסגור את השמיים, לסגור את תיירות החוץ.

יצחק אליאב: אנחנו מבקשים, אין לנו אפשרות אחרת, אנחנו נמצאים במצב שגם ככה מחצית מהעובדים נמצאים בחל"ת, אנחנו פיטרנו שליש מהעובדים, אנחנו נמצאים עם 2.2 מיליארד דולר חובות, כשאנחנו עושים את המקסימום כדי להצליח ולא מקבלים מהמדינה שום דבר.

יצחק אליאב: הייתי אצל החשכ"ל לפני חודש וביקשתי לפתוח לנו את המתווה של הלוואה בערבות מדינה.

יצחק אליאב: אנחנו עובדים עם בנקים זרים, יש לי הצעה ביד שיכולה לתת לנו סיוע.

יצחק אליאב: רק תתנו את הערבות שאנחנו לא קיבלנו.

יצחק אליאב: סתם לדוגמה, ישראייר קיבלו, ארקיע קיבלו, אנחנו לא קיבלנו הלוואה לעסקים גדולים.

יצחק אליאב: תפתחו לנו את הסיפור הזה.

יצחק אליאב: יושבת פה לידי סמנכ"לית משאבי אנוש ויושב שרון בן יצחק יו"ר ועד העובדים.

יצחק אליאב: אנחנו נמצאים במצב שאנחנו כל הסיוע הזה להשלמת הכנסה לעובדים זה לא רלוונטי אלינו.

יצחק אליאב: אנחנו נמצאים במצב שאנחנו לא צריכים עובדים.

יצחק אליאב: אנחנו עכשיו עם מצבת עובדים של 2,500 עובדים, אנחנו רוצים לשחרר חזרה 1,000 עובדים הביתה.

יצחק אליאב: ההיפך.

יצחק אליאב: אין לנו ביקוש לעובדים.

יצחק אליאב: אנחנו מבקשים את מה שצריך לעשות כדי לעזור לנו לשרוד.

יצחק אליאב: אי אפשר שהמדינה תחליט, תבינו, אי אפשר שהמדינה תחליט לסגור את השמיים ולסגור את התעופה ובד בבד תגידו 'תסתדרו'.

יצחק אליאב: זה לא עובד ככה.

אלכס קושניר: תודה רבה.

אלכס קושניר: אני אתן לשרון, שניה.

אלכס קושניר: אז אני מבין שהבעיה של אל על היא מעבר לעובדים שנמצאים בחל"ת.

אלכס קושניר: יש בעיה יותר מורכבת.

יצחק אליאב: אנחנו צריכים שיפתחו לנו קודם כל את ההלוואה בערבות מדינה לעסקים גדולים, כי אנחנו מעולם לא קיבלנו אותה, עם כל האנדרלמוסיה שהייתה בשנה שעברה, לא קיבלנו הלוואה בערבות מדינה.

יצחק אליאב: זה מיד אפשר לפתוח את זה, יש לנו ערוץ מול אגף תקציבים והחשכ"ל, רק שיתייחסו אלינו.

יצחק אליאב: לאחר מכן אנחנו צריכים פתרון לנושא של החל"ת והעובדים, יושבת פה יהודית סמנכ"לית משאבי אנוש ושרון בן יצחק, אם תואיל בטובך לשמוע מילה לגבי המצוקה של העובדים, שהיא קשה ביותר, קשה ביותר.

יצחק אליאב: אז גם לנושא של החל"ת אנחנו צריכים פתרון מעבר לגיל 45.

יצחק אליאב: כי אנחנו, אחרי שנוציא עכשיו לחל"ת אנחנו נהיה עם עוד 1,500 עובדים מהמצבת הקבועה שתישאר אחרי ההתייעלות שהם מעל גיל 45 שאין להם פתרון.

אלכס קושניר: אוקיי.

אלכס קושניר: אני רוצה להתקדם.

אלכס קושניר: שרון בבקשה.

שרון בן יצחק: צהרים טובים.

שרון בן יצחק: מכובדיי, אני לא מכיר מקום עבודה, ארגון, גוף, שספג את המכה, כל אחד ברמה שלו, כמו אל על במדינה, שספג את המכה כמו שהוא ספג אותה.

שרון בן יצחק: ריכוזיות של 6,500 עובדים שיום בהיר אחד הכל נסגר, הכל נאטם, וכמו שהזכיר הסמנכ"ל לקחנו את האחריות, חתמנו על הסכמים, כמו שאמרתי בפעם האחרונה.

שרון בן יצחק: אין לנו אפשרות, רבותיי, אני מתריע בפני כולם פה.

שרון בן יצחק: לא לחינם מניית זהב עדיין שמורה לחברת אל על.

שרון בן יצחק: ממשלת ישראל מחזיקה מניית זהב, זו החברה הלאומית של כולנו.

שרון בן יצחק: יש פה אחריות לאומית לשמור על החברה.

שרון בן יצחק: אני מתריע פה היום על סכנה קיומית תרתי משמע.

שרון בן יצחק: סכנה קיומית לחברה, אני אפרט, וסכנה קיומית לעובדים.

שרון בן יצחק: רבותי, יש לנו 2,000 עובדים, 1,000 מהם הזכיר ינון, את הנתון הזה, 1,200 מתחת לגיל 45 ואין להם פתרון.

שרון בן יצחק: רבותי, אלה עובדים מוחלשים, אלה עובדים עם הכשרות מיוחדות.

שרון בן יצחק: אי אפשר, הם גם חתומים תחת הסכם, הם לא יכולים לחפש שום מקום עבודה אחר ולא כמו פתרון ששמעתי פה שאפשר תקופה מסוימת ללכת לעבוד לתקופה.

שרון בן יצחק: אי אפשר.

שרון בן יצחק: אם אנחנו נאבד את העובדים האלה רבותיי, ביום שאנחנו נחזור לטוס לא תהיה לכם תעופה לאומית בישראל.

שרון בן יצחק: אלה עובדים שלוקח 10 שנים, 12 שנים לחתום על מטוס.

שרון בן יצחק: מטוס באוויר, אפס תקלות, אני מזכיר.

שרון בן יצחק: אין אפשרות רבותיי, רבותיי בכל העולם לקחו והבינו הממשלות, ונתנו מענקים לחברות התעופה הלאומיות שלהם.

שרון בן יצחק: הם לקחו, ואין להם את הפריבילגיה של מדינת ישראל של אי נצור, אי, אני לא צריך להזכיר, אני לא אחזור על דברים שכולנו מכירים.

שרון בן יצחק: אין את הפריבילגיה.

שרון בן יצחק: אם כל העולם עשה את זה, נתן מענקים, אנחנו דרשנו מענקים, לא רצינו להיכנס לפיטורים המוניים, נכנסנו לפיטורים האלה כבוד היו"ר, פיטרנו 2,000 עובדים.

שרון בן יצחק: נכון לרגע זה אם אתם לא תקבלו החלטה ואני מבין שיש לכם את כל העולם על השולחן שלכם, וזה נכון, יש כאלה - - -

בצלאל סמוטריץ': שרון, מה שאתה אומר שפיטרתם 2,000 ונשארתם עם 4,500.

שרון בן יצחק: נשארתי 4,500 מתוכם 2,000 בחל"ת, 1,200 מהם מתחת לגיל 45.

שרון בן יצחק: עליהם אנחנו דנים פה כרגע.

שרון בן יצחק: אנחנו מבקשים למצוא פתרון ל-1,200 האלה - --

בצלאל סמוטריץ': לאיזה היקף פעילות חזרתם היום מול - - -

יהודית גריסרו: אני אענה על זה ברשותך.

בצלאל סמוטריץ': אבל אני לא שאלתי שאלת משאבי אנוש.

בצלאל סמוטריץ': שאלתי לאיזה היקף פעילות - - -

יצחק אליאב: אנחנו כרגע ב-35% ביוני.

יצחק אליאב: ציפינו להיות ביולי ב-40% אבל כרגע זה רק הולך ומידרדר.

אלכס קושניר: בהשוואה למה?

יצחק אליאב: ב-2019.

אלכס קושניר: בהשוואה לחודש זהה ב-2019?

יצחק אליאב: נכון.

בצלאל סמוטריץ': רגע, וכל ההסכם עם המדינה שנחתם פה לפני שנה-שנה וחצי, שכלל הלוואה בערבויות מדינה וכלל כניסה של החשכ"ל מול הבנקים על ערבויות על המטוסים שיש ואולי קצת - - - היו דיונים על שאלת הבדק, מוציאים/לא מוציאים.

יצחק אליאב: אני אסביר.

יצחק אליאב: אנחנו קיבלנו, שנה שעברה ב-2020 אל על הפסידה 590 מיליון דולר.

יצחק אליאב: 590 מיליון דולר הפסדנו בשנה שעברה.

בצלאל סמוטריץ': לא כדאי לך להיכנס לזה, זה לא שנה ראשונה שהיא מפסידה.

יצחק אליאב: לא, אבל הפסדנו אולי 30, 50 מיליון דולר, כל הזמן הייתה טרוניה, הנה התייעלנו, שליש ממצבת כח האדם התייעלנו, פתחנו הסכמים קיבוציים הפחתנו שכר.

יצחק אליאב: בואו נשים את זה כרגע מהשולחן, הגיעה הנהלה חדשה, הגיע ועד.

בצלאל סמוטריץ': מה מתוך הסיכומים שהיו עם המדינה - - -

יצחק אליאב: עכשיו אנחנו הגענו עם הפסד של 590 מיליון דולר ב-2020, אנחנו קיבלנו, עשינו מתווה, בסוף לא קיבלנו הלוואה בערבות מדינה - - -

בצלאל סמוטריץ': לא קיבלתם 400 מיליון דולר?

יצחק אליאב: לא, לא קיבלנו.

בצלאל סמוטריץ': כי לא רציתם או כי לא היו מוכנים לתת?

יצחק אליאב: לא, כי האוצר החליט שהוא הולך על מתווה אחר.

יצחק אליאב: האוצר נתן לנו הלוואה אחרת, הלוואה של 210 מיליון דולר כנגד כרטיסי טיסה לשירות הבטחון ומטוסאים שטסים במטוסים.

יצחק אליאב: ההלוואה הזאת אמנם ל-20 שנה, אבל ההלוואה הזאת, 210 מיליון זה טיפה בים כי רק ההחזרים ללקוחות שהיו לנו ערב הקורונה עמדו על 350 מיליון דולר.

יצחק אליאב: אנחנו החזרנו לפני ההלוואה 150 מיליון דולר, יש לנו פיצויים מוגדלים ופיטורים שהגענו להסכם עם הוועד 70 מיליון דולר, זאת אומרת הכסף הזה התאדה ביומיים אחרי זה.

יצחק אליאב: אגב, שליש ממנו נכנס מיד לקופת נאמן.

יצחק אליאב: זאת אומרת הסיוע הזה היה נקודה אחת שקשורה להיסטוריה, לא הספיקה לכסות, אולי שליש מ-2020.

יצחק אליאב: אנחנו נמצאים במצב שלקחנו על עצמנו אחריות, הכנו תכנית התייעלות, אנחנו עומדים בה פיקס.

יצחק אליאב: אני רק רוצה להגיד שכרגע, כל תכנית ההתייעלות, אם אנחנו ממשיכים עם דאגה רק לבריאות בלי דאגה - - - אחרת, אנחנו לא יכולים להתמודד.

יצחק אליאב: לא יכולים.

יצחק אליאב: צריכים את ההלוואה בערבות מדינה.

אלכס קושניר: חבר'ה, שניה.

שרון בן יצחק: אדוני היו"ר רק משפט סיום.

אלכס קושניר: שניה, שרון, האירוע ברור.

שרון בן יצחק: אבל הפריעו לי באמצע, משפט סיום ברשותך.

אלכס קושניר: בבקשה.

אלכס קושניר: משפט סיום.

שרון בן יצחק: תודה.

שרון בן יצחק: מכובדיי, אי החרגה של העובדים האלה, אני אומר לכם, טיפת האויר האחרונה.

שרון בן יצחק: הם שנה וחצי בחל"ת, הם תחת חובות, קשה קשה מאוד, תחשבו, שנה וחצי, מכת האויר האחרונה, אם אתם לא תחריגו אותם האנשים האלה ברחובות ולא מתוך איום.

שרון בן יצחק: האנשים האלה ברחובות.

שרון בן יצחק: תודה רבה.

שרון בן יצחק: זה אצלכם.

אלכס קושניר: תודה.

אלכס קושניר: חבר הכנסת סמוטריץ'.

בצלאל סמוטריץ': אני קצת מכיר את סוגיית אל על, עסקתי בה בראשית משבר הקורונה.

בצלאל סמוטריץ': אין דרך לפתור את סוגיית העובדים באל על, אנחנו חיים במדינה עם שוויון, אין דרך להחליט שעובדי אל על יקבלו ועובדי לא יודע מה, שופרסל - - -

קריאה: אבל - - -

בצלאל סמוטריץ': רגע, אני רוצה לעזור.

בצלאל סמוטריץ': אני בצד שלך.

קריאה: כן אפשר להחריג.

בצלאל סמוטריץ': אי אפשר להחריג.

קריאה: כן אפשר.

אלכס קושניר: אדוני, עוד פעם אחת אתה תצא החוצה.

בצלאל סמוטריץ': אין דרך ישירות לעובד בעולם של שוויון לקבוע שעובד פלוני מקבל, עובד אלמוני לא מקבל.

בצלאל סמוטריץ': וגם מורי הדרך לא מקבלים חל"ת, אנחנו מנסים לתת להם עבודה במידה ונצליח.

בצלאל סמוטריץ': מתווה אל על בעיני לא צריך להיות חלק מעולם התיירות.

בצלאל סמוטריץ': אפשר וצריך לדון באל על כאל על, אם המדינה מחליטה שיש לה אינטרס לאומי בשימור אל על כשימור תעופה אזרחית על ההיבטים האסטרטגיים ומה שאתם לא רוצים, שוב, אין פה פרומיל מהנתונים.

בצלאל סמוטריץ': הרי הסיבה שלא קיבלתם, זה היה עוד לפני שנכנס הבעלים החדש.

בצלאל סמוטריץ': הסיבה שלא קיבלתם 400 מיליון דולר ערבות מדינה זה לא כי המדינה חזרה בה, זה היה כי לא הצלחתם לגייס בנקים שהסכימו לתת לכם על רקע - - -

יצחק אליאב: היום יש.

בצלאל סמוטריץ': שניה.

בצלאל סמוטריץ': לא הצלחתם ואני לא בא בטענות.

בצלאל סמוטריץ': אבל נתוני, לא כדאי לך שאני אחשוף פה, נדמה לי שאני גם חתום על סודיות בעניין הזה.

בצלאל סמוטריץ': אבל הנתונים של החברה הם כאלה, יחס הלימות ההון שלך הוא כזה שקשה נורא למצוא בנקים אפילו במתווה ערבות המדינה שהמדינה הסכימה לתת ולכן הלכו לנתיבים אחרים.

בצלאל סמוטריץ': בסופו של דבר הסיוע יהיה לאל על.

בצלאל סמוטריץ': חלק מההסכם יהיה איך אל על דואגת לעובדיה בתצורות כאלה ואחרות.

בצלאל סמוטריץ': דווקא אני חושב שזה נכון לנתק את זה לחלוטין מאירוע התיירות, זה לא תיירות, זה אל על.

בצלאל סמוטריץ': כאינטרס לאומי בשימור יכולות תעופה אזרחית למדינה, אירוע מאוד מורכב שקשור לעובדים וקשור למטוסים וקשור למוסכים וקשור - - -

קרן ברק: אבל בצלאל היה מתווה עבורם לפני חודש.

קרן ברק: מישהו מחק אותו.

בצלאל סמוטריץ': רק רגע.

בצלאל סמוטריץ': וקשור למתווה הבטחון, לאגף הבטחון של אל על.

בצלאל סמוטריץ': יש פה אין ספור אירועים שבסף תרצה או לא תרצה הם עולם אחד, אי אפשר לבודד אותם.

בצלאל סמוטריץ': אגב זה גם משא ומתן.

בצלאל סמוטריץ': יש משא ומתן רציני מאוד בין אל על לבין משרד האוצר לבין השב"כ על איך נראה אגף הבטחון ביום שאחרי זה.

בצלאל סמוטריץ': זה לא ה-2.5% שאתם רוצים להשלים ל-98, זה כנראה יותר מזה.

בצלאל סמוטריץ': לכן אני אומר, אם אתה רוצה כיו"ר, אפשר ללוות את זה כוועדה אבל זה אירוע נורא מורכב.

אלכס קושניר: אני הבנתי שמדובר באירוע - - -

קריאה: כבוד היו"ר משפט אחרון - - -

אלכס קושניר: לא.

אלכס קושניר: לא.

אלכס קושניר: זהו.

אלכס קושניר: לא, אין משפט אחרון, יש לי עוד שני ענפים לדבר עליהם ויש לי 18 דקות.

אלכס קושניר: אז כדי לסכם את זה אני מבקש שנקיים פגישת עבודה עם אל על, גלעד.

בצלאל סמוטריץ': בדיוק.

בצלאל סמוטריץ': אין לך אפילו מאגף תקציבים פה את הרפרנטים הרלוונטיים.

אלכס קושניר: כן.

אלכס קושניר: בדיוק.

אלכס קושניר: אז אני מבקש לקיים פגישת עבודה.

אלכס קושניר: לא במליאת הוועדה אלא פגישת עבודה כדי להבין קצת יותר לעומק את האירוע כדי שבאמת נוכל לראות איך למצוא כלי סיוע נכונים כדי לסייע לאל על, ואגב, אני לא יודע מה המצב של ישראייר וארקיע - - -

קריאה: אני אגיד לך - - -

אלכס קושניר: לא, לא עכשיו.

אלכס קושניר: אני רוצה לעבור לסוגיה הנוספת שכרגע אין עליה פתרון.

קריאה: מתי אתה רוצה לקיים את הפגישה?

אלכס קושניר: אנחנו ננסה לקיים אותה במהלך השבוע הבא.

קריאה: כבוד היו"ר אפשר להתייחס לתעופה?

אלכס קושניר: אדוני אני אומר לך שלא, כי אני עומד פה בלחץ של זמן, יש לי עוד אנשים שהגיעו מרחוק לפה כדי לשמוע.

קריאה: יש פה פשוט ארבע חברות.

קריאה: יש כאן ענף שלם שעוד לא קיבל התייחסות.

אלכס קושניר: בגלל זה אמרתי שיש עוד חברות שגם - - -

קריאה: צריך לעשות פשוט את הדיון עם כולם.

אלכס קושניר: יכול להיות שזה נכון, נחשוב על זה.

אלכס קושניר: בכל מקרה הנושא של התיירות היוצאת, אני מבין שגם לנושא הזה כרגע לא נמצא פתרון והסיבות לכך הן רבות.

אלכס קושניר: מה שאני מבקש לעשות, משרד האוצר אגף תקציבים, אני מבקש לנסות לקבל נתונים על הירידה במחזור בענף הזה.

אלכס קושניר: כי מצד אחד אני מבין שיש מצוקה והמחזורים יורדים, אבל מצד שני אני רואה שהמטוסים מלאים.

קרן ברק: לא נכון.

קרן ברק: אין טיסה.

אלכס קושניר: חבר'ה, עכשיו, בשלב הזה של המתווה שאנחנו נמצאים, אין דרך להוציא את התיירות היוצאת מתוך כלל הענפים האחרים במשק.

אלכס קושניר: אי אפשר.

אלכס קושניר: וכדי לנסות ולהגיע לאיזה שהוא מתווה צריך קצת יותר נתונים.

אלכס קושניר: כרגע אני מתנהל בלי נתונים ואני לא מסוגל לעשות את זה.

אלכס קושניר: לכן מה שאני מבקש מאגף תקציבים לפנות לרשות המעסים וגם אנחנו כוועדה נפנה לרשות המעסים כדי לנסות לקבל את הנתונים.

אלכס קושניר: אני יודע שגם לרשות המעסים קשה מאוד לייחד את הענף הזה אבל אולי איזו שהיא בדיקה מדגמית יחד עם נציגי הענף, אפשר להוציא כדי לראות מה קרה.

אלכס קושניר: עכשיו אני מבקש מטלי לאופר לדבר כנציגה של הענף.

טלי לאופר: אני מנכ"לית התאחדות משרדי הנסיעות.

טלי לאופר: מה שהאוצר עושה בתכנית שלו כאן זה להפקיר ענף שלם.

טלי לאופר: והאוצר עושה את תפקידו.

טלי לאופר: אני יושבת עם הראל, אני מדברת, התפקיד של האוצר זה להגיד לכם למה לא וזה בסדר גמור.

טלי לאופר: התפקיד שלכם כנציגי ציבור זה לקיים הבטחות שניתנו לענף הזה במשך שנה שלמה שלא יפקירו אותנו מאחור.

טלי לאופר: אתם משאירים אותנו פצועים בשטח.

אלכס קושניר: בשביל זה אנחנו עושים את העבודה שלנו.

קרן ברק: דברי על עסקים קטנים.

טלי לאופר: אנחנו מאות משרדים, שניה, חשוב לי, אתם יודעים כמה זמן חיכיתי.

טלי לאופר: זה אלפי עובדים וזה מאות משרדים וחשוב לי מאוד להגיד את הדבר הבא, המדינה פוגעת לנו בחופש העיסוק מסיבותיה היא.

טלי לאופר: סיבותיה הלגיטימיות.

טלי לאופר: היא פוגעת לנו בחופש העיסוק.

טלי לאופר: היא אומרת לא לנסוע למדינות, ראש הממשלה שלנו עומד וקורא לאזרחים לא לצאת זה בסדר, זאת זכותו.

טלי לאופר: לקחתם לנו את היכולת להתפרנס, תתמכו ותמשיכו.

טלי לאופר: כולכם הייתם כאן באוהל המחאה שלנו שנה שעברה וכולכם אמרתם שלא תפקירו אותנו וזה הזמן שלכם כנציגי הציבור שלנו, שאנחנו בחרנו בכולכם, אופוזיציה וקואליציה לשמור עלינו ולוודא שהענף הזה לא נזרק לרחוב כי מה שיקרה, אני מבקשת מכם לא להצביע בשביל תכנית שלא כוללת את הסיוע למשרדי הנסיעות ולסוכני הנסיעות, לא להצביע על תכנית כזאת.

טלי לאופר: כי אתם תמצאו את כל הענף ואת כל אלפי העובדים שלו ואת כל המשרדים ברחוב תרתי משמע.

טלי לאופר: במחאות ברחוב וזרוקים לרחוב.

טלי לאופר: אני קוראת לכם לא להצביע לתכנית - - -

בצלאל סמוטריץ': טלי מה אתם - - - אתם לא קיבלתם פיצוי?

בצלאל סמוטריץ': לא קיבלתם מענקים?

טלי לאופר: שניה, ועוד דבר, ועוד דבר אני רוצה להגיד.

טלי לאופר: עוד דבר חשוב לי להגיד.

טלי לאופר: אנחנו לא מבקשים - - -

קרן ברק: טלי תתמקדי רגע- - -

אוסאמה סעדי: לא קיבלתם מענקים?

אוסאמה סעדי: לא קיבלתם פיצוי?

טלי לאופר: אנחנו לא מבקשים תמיכה לנצח.

טלי לאופר: אנחנו כן אנשים אופטימיים ואנחנו כן אופטימיים.

טלי לאופר: לא יכול להיות ששנה וחצי תמכתם, נשארו שלושה-ארבעה חודשים, אנחנו נצליח לצאת מזה.

טלי לאופר: תנו לנו את החמצן, עכשיו לזרוק אותנו לרחוב?

טלי לאופר: איפה ההגיון הכלכלי?

קרן ברק: טלי תגידי מה קרה מאתמול למחר ומה את מבקשת ברור.

טלי לאופר: אני מבקשת ברור שיימשכו מענקי החזר הוצאות ומענקי התמיכה למספר חודשים ספור לחברות שעוסקות בתיירות, לעצמאים, לפרילנסרים, ולשכירים בעלי שליטה.

טלי לאופר: לשלושה-ארבעה חודשים תמיכה.

טלי לאופר: זה מה שאנחנו מבקשים.

בצלאל סמוטריץ': על כמה כסף מדובר?

טלי לאופר: האוצר יודע, אין נתון שביקשו מאיתנו ולא קיבלו.

טלי לאופר: ואני רוצה להגיד עוד פעם - - -

בצלאל סמוטריץ': טלי על כמה כסף מדובר.

טלי לאופר: שניה, רק עוד משפט אחרון למה שכבוד היו"ר אמר ביחס לענפים אחרים.

טלי לאופר: יש לי שני דברים להגיד על זה.

טלי לאופר: ראשית, אין עוד ענף במצב הזה, לא תמצא עוד ענף במצב הזה אז יש סיבה - - -

אלכס קושניר: בגלל זה אני רוצה לקבל נתונים.

טלי לאופר: ודבר שני, המדינה סוגרת אותנו.

טלי לאופר: אם ראש הממשלה היה עומד וקורא לאזרחי המדינה לא להיכנס למסעדות הוא היה נותן פיצוי למסעדות.

טלי לאופר: הוא לא היה משאיר אותן - - - הוא לא היה מפקיר אותן וזורק אותן לרחוב.

קריאה: אבל שואלים אותך כמה זה עולה.

קרן ברק: את צודקת לגמרי ואנחנו כאן כדי - - -

ג'ידא רינאוי-זועבי: מה העלות התקציבית של ההערכה?

טלי לאופר: ארבעה חודשים מענקים - - - יש את כל הנתונים - - -

קריאה: אז תגידי לנו.

קריאה: האוצר צריך להגיד, לא היא.

טלי לאופר: יש בענף הזה, תראו, זה משתנה.

טלי לאופר: יש לנו משרדים קטנים של שלושה אנשים בפריפריה שמפרנסים משפחות שלמות ויש חברות נסחרות בבורסה שמספקת את התעסוקה לכל העובדים בענף הזה וכולם צריכים סיוע.

טלי לאופר: אנחנו מדברים על 140 חברות, אנחנו מדברים על כ-4,000 שכירים שזרוקים עכשיו בלי חל"ת ברחוב ואנחנו מדברים על סדר גודל של 2,000 עצמאיים.

ג'ידא רינאוי-זועבי: אפשר שאלה לגבי נציגי האוצר, מה העלות.

אלכס קושניר: שניה.

אלי ברגמן: אני רוצה לשאול את נציג האוצר שאלה.

אלכס קושניר: מה שמך?

אלי ברגמן: אלי ברגמן.

אלכס קושניר: אני מבקש לבקש רשות דיבור לפני שאתה מדבר, ואני לא נותן לך כרגע.

אלכס קושניר: מסיבה אחת פשוטה כי המצוקה היא מאוד ברורה, ואנחנו פה, טלי, ושאר הנציגים, כדי לפתור את הסוגייה.

קריאה: אבל אני חושבת שאתם לא מבינים את המצוקה באמת.

אלי ברגמן: נציג האוצר אומר לנו לסגור את העסקים.

אלכס קושניר: רגע, חבר'ה, עוד מילה אחת אתם בחוץ.

אלכס קושניר: כדי לפתור את הסוגייה אפשר לשבת ולשמוע מצוקות אבל אפשר גם לקבל נתונים וזה מה שאני ביקשתי.

אלכס קושניר: לקבל נתונים.

אלכס קושניר: ברגע שיהיו לנו נתונים אנחנו כוועדה נראה מה אפשר לעשות, נדבר עם האוצר, נדבר עם כולם כדי למצוא פתרון.

אלכס קושניר: בשביל זה אנחנו מקיימים את הדיונים האלה.

אלכס קושניר: אם היינו, אני לא יודע במה מדובר.

טלי לאופר: מי צריך לבקש ממני נתונים?

טלי לאופר: הראל יבקש ממני נתונים?

טלי לאופר: בסדר.

אלכס קושניר: אנחנו נקבל את הנתונים, אני מאוד מקווה בקרוב, ואז נוכל באמת לראות איך אנחנו יכולים להתכנס לפתרון.

טלי לאופר: תודה כבוד היו"ר.

אלכס קושניר: תודה רבה.

אלכס קושניר: אני רוצה לעבור לענף נוסף.

קרן ברק: רגע, גם איתם תעשה פגישות?

אלכס קושניר: כן.

אלכס קושניר: כמובן.

סהר פוקס: יש מילה אחת שאני מבקשת את הרשות לומר.

סהר פוקס: שמי סהר ואני יו"ר ארגון בשם פלנטו שמאחד 90 חברות ומשרדי נסיעות בינוניים וקטנים בענף התיירות ואני גם בעלים של חברת תיירות בעצמי.

סהר פוקס: אני חושבת שיש בעיה עקרונית בהבנה של ענף התיירות היוצאת מהיום הראשון של המשבר הזה.

סהר פוקס: אני חושבת שאף אחד לא לקח ולמד את הפרמטרים שמאחדים אותנו כי הנוסחאות שהאוצר הציב למענקים עד כה לא מתאימים לחלק ניכר מהמשרדים.

סהר פוקס: אני חושבת שיש כמות גדולה מאוד של אנשים שנופלים בין הכסאות, גם בשכירים בעלי שליטה.

סהר פוקס: אני בעצמי שבעה חודשים לא קיבלתי שקל מהמדינה הזאת.

סהר פוקס: צריך להקים ועדה שתבין את הפרמטרים הייחודיים שלנו.

סהר פוקס: אומרים 'המשבר מאחורינו' אבל אנחנו בשיא המשבר.

סהר פוקס: ואין לנו זמן שיבחנו את זה.

אלכס קושניר: אז תחליטי, או שאת רוצה להקים ועדה שתדון שנה כדי למצוא לך פתרון, או שאת רוצה להקים קבוצת עבודה וזה מה שאני מתכוון לעשות, אחרי שאנחנו נקבל את הנתונים, כדי לנסות להגיע לפתרון.

סהר פוקס: אפשר בבקשה לקצוב את זה בזמן?

אלכס קושניר: אני קודם כל רוצה לראות את הנתונים.

אלכס קושניר: אנחנו נהיה איתכם בקשר ונודיע לכם.

סהר פוקס: תודה רבה.

טלי לאופר: אלכס, דבר אחד אחרון שיעזור לכולכם.

טלי לאופר: לא מדובר פה בתקציבי ענק.

טלי לאופר: אני מבקשת לציין, כל התקציבים שחולקו פה לכל הגופים אנחנו פרומיל מזה.

אלכס קושניר: כן ח"כ אוסאמה סעדי.

אוסאמה סעדי: אני רוצה להגיד שאנחנו נפגשנו עם חלק מסוכני הנסיעות בחברה הערבית שגם הם חלק מהארגון ובאמת מצבם קשה מאוד אדוני היו"ר, במיוחד אחרי סיום החל"ת ב-1.7, ואמנם עשינו חוק אבל גם אז אנחנו התרענו ואני אישית התרעתי מה עם כל העובדים שהם פחות מגיל 45 והם לא יהיו בחל"ת ולא יקבלו.

אוסאמה סעדי: ואמרנו שצריכים למצוא להם פתרונות.

אוסאמה סעדי: במיוחד עכשיו שראש הממשלה והממשלה באים ואומרים 'אל תסעו לחו"ל', אז צריך למצוא פתרונות.

אוסאמה סעדי: אני מסכים להצעה שלך שצריך צוות עבודה רק לעניין ה- - -

אלכס קושניר: קודם כל צריך לראות את הנתונים.

אוסאמה סעדי: במיוחד שמדובר אולי בחודש חודשיים או שלושה, לא בתקופות ארוכות.

טלי לאופר: אני רק מבקשת מחברי הוועדה שלא תאושר התכנית עד שהנושא הזה לא סגור.

טלי לאופר: כי ברגע שהתכנית פה תאושר של הסיוע לענף התיירות בלעדינו, פה זה נגמר.

טלי לאופר: מבקשת מאוד מכל חברי הוועדה.

אלכס קושניר: יש עוד ענף שכרגע אין לנו פתרונות בשבילו ויש לו שם תיירות בתוך שם של הענף, אבל הוא לא שייך לא למשרד התיירות מצד אחד, מצד שני הוא נופל בין הכסאות בין משרד הבריאות לבין משרד התיירות, אנחנו מדברים על ענף תיירות מרפא.

אלכס קושניר: במהלך השבוע הזה גם אני ניסיתי לחפש כל מיני דרכים לסייע ולצערי הרב לא הספקתי להיפגש ולדבר עם שר הבריאות.

אלכס קושניר: לכן אני רוצה להציג, אני לא יודע אם זה מתווה, אבל זה כיוון פעולה.

אלכס קושניר: אבל אני בטוח שאתם תסכימו איתי שאם אני אגיד לכם שאפשר לחזור לעבודה אז אתם לא תבקשו שום סיוע.

אלכס קושניר: ולכן אני אומר שדווקא במקרה הזה של תיירות מרפא, היות ומדובר באנשים מאוד ספציפיים שבאים לפעולה מאוד מאוד ספציפית, ומאוד מאוד מוגדרת ונמצאים ושוהים במקום אחד, אולי אפשר לחשוב על איזה שהוא מתווה של אישור כניסה לישראל, כמובן בהתאם לכל הבדיקות שצריך לעשות לפני, תוך כדי ואחרי.

אלכס קושניר: לצערי הרב סיוע כלכלי כרגע אי אפשר למצוא.

אלכס קושניר: ניסינו גם דרך משרד התיירות שבאמת באמת ניסה, וגם משרד האוצר, כולם ניסו, אי אפשר.

אלכס קושניר: ולכן הדרך הנכונה ביותר זה לנסות להחזיר אתכם לפעילות ככל שניתן.

אלכס קושניר: בשבוע הבא אני אנסה להיפגש עם משרד הבריאות כדי לנסות ולהגיע לאיזה שהוא מתווה בסוגיה הזאת ואני אעדכן אתכם.

מרק כצנלסון: אפשר להוסיף משהו?

אלכס קושניר: כן בבקשה.

מרק כצנלסון: אני יו"ר האגודה הישראלית לתיירות מרפא.

מרק כצנלסון: אנחנו נמצאים באותה בעיה, אנחנו חלק מתיירות נכנסת, יוצאת, זו תיירות.

מרק כצנלסון: הריבון לא מרשה לנו לעבוד.

מרק כצנלסון: יש פה אלפי אנשים שמתחננים להגיע למדינת ישראל.

מרק כצנלסון: משרד הבריאות, רשות האוכלוסין וההגירה עושים פה דברים שלא עולים על הדעת.

מרק כצנלסון: ילדים אונקולוגיים מתחננים להגיע לישראל, אימהות בוכות ואומרות 'תנו לנו להיכנס', יושבים פה שבועיים בבידוד, עושים את כל הבדיקות, מחוסנים ומשרד הבריאות לא מרשה להם להיכנס.

מרק כצנלסון: מנהלי בתי חולים מתחננים לכסף, מתחננים.

מרק כצנלסון: 70% מההכנסות ישירות מגיעות לבתי החולים.

מרק כצנלסון: זה בסוף מגיע לישראלים, ולא נותנים לנו לעבוד.

מרק כצנלסון: 20 שנה התפתחנו לבד בלי שהמדינה השקיעה גרוש, ועכשיו המדינה מחסלת.

מרק כצנלסון: וזו ההזדמנות או לתת לנו לעבוד או להמשיך לתת סיוע.

אלכס קושניר: לכן אני אומר שהדרך הנכונה ביותר לפי דעתי להחזיר את הענף שלכם לחיים היא באמצעות אישורי כניסה.

אלכס קושניר: אבל שוב, אני חייב לומר שצריך להיות פה גם טרייד-אוף וגם אחריות בין סיכונים שקיימים בהכנסת זרים לישראל ואם אפשר, לגדר את האירוע הזה מבחינה רפואית, עוד פעם, אני לא רופא לכן אני לא אמליץ אבל זה כיוון הפעולה שאני רוצה לעשות.

אלכס קושניר: מפאת קוצר הזמן אני רוצה לסכם את הדיון.

אלכס קושניר: אני רוצה לומר כך: בשבוע שעבר ביקשנו ממשרד התיירות וממשרד האוצר לנסות לגבש מתווה מהר ככל שניתן וקבענו פגישה לשבוע הזה.

אלכס קושניר: במהלך השבוע הזה משרד האוצר ומשרד התיירות, שר האוצר ושר התיירות הצליחו להגיע לפתרונות בשלושה נושאים שעמדו על הפרק.

אלכס קושניר: אחד זה ענף המלונאות, השני זה ענף התיירות הנכנסת ושלוש זה מורי הדרך אבל במורי הדרך אני חייב לומר שיש עוד עבודה לעשות כדי לנסות ולהגיע לפתרון מושלם.

אלכס קושניר: ועל כך צריך לברך.

אלכס קושניר: יחד עם זה, האירוע לא הסתיים, ויש לנו עוד שלושה נושאים לפחות שצריך לטפל בהם, אחד זה ענף התעופה, אל על ולא רק אל על, ועל כך אנחנו נקיים דיונים בשעות העבודה בעיקר כדי להבין קצת יותר את הנתונים לעומק ומה אפשר לסייע, האם כמו שאמר בצלאל שהסוגייה היא בעצם סוגיה של חברת התעופה הלאומית על כל מורכבויותיה ואז אני לא בטוח שבכלל לוועדה יש כלים להתמודד עם זה ללא נתונים שאנחנו נקבל מהמשרד.

אלכס קושניר: הסוגייה השנייה זה ענף התיירות היוצאת שגם שם אני מבקש לקבל נתונים כדי להבין את עומק הבעיה, בכמה נפגעו המחזורים, בכמה עסקים מדובר.

אלכס קושניר: ואגב, נציגי הענף, אם יש לכם נתונים כאלה אני מאוד אשמח לקבל אותם גם.

טלי לאופר: מאה אחוז.

אלכס קושניר: והסוגייה השלישית זה תיירות המרפא ושם הפתרון הוא לנסות להחזיר אתכם לפעילות בהידברות עם משרד הבריאות.

אלכס קושניר: ברגע שאנחנו נוכל להתקדם טיפה עם המתווים אנחנו נקיים עוד דיון.

אלכס קושניר: אם נמצא פתרון, ואני מקווה שנמצא פתרון, אז לא נצטרך לקיים דיונים.

אלכס קושניר: אני רוצה קודם כל להודות לכם לכל הנציגים שהגיעו לפה על הסבלנות.

טלי לאופר: תודה ליו"ר הוועדה.

אלכס קושניר: אנחנו לא מפקירים אתכם.

אלכס קושניר: מנסים את כל מה שאנחנו יכולים, גם אנחנו, אני וגם חברי הוועדה כולם, קואליציה/אופוזיציה, אין פה במקרה הזה לא קואליציה ולא אופוזיציה.

אלכס קושניר: ואני אומר לכם, יש גם נכונות במשרד התיירות ושר התיירות וגם במשרד האוצר ושר האוצר, מנסים למצוא פתרונות במקומות שאפשר, ושוב, במאמר מוסגר אין פה כוונה לחזור לעולם של מענקים רוחביים לכולם.

אלכס קושניר: זה משהו שלא נעשה, אבל בפתרונות נקודתיים, במקומות שאפשר, נשתדל לסייע.

אלכס קושניר: תודה רבה.

ינון אזולאי: יחד עם זאת רק מילה, המלונאות, אני לא יודע אם הערתם את זה בהתחלה או לא אבל חשוב, רק לגבי המלונאים.

ינון אזולאי: אנחנו יודעים ונחשפים כרגע למחירים מופקעים - - -

אלכס קושניר: כן.

אלכס קושניר: דיברנו על זה.

ינון אזולאי: אני מבקש שהוועדה גם תקרא להם שחשוב ש- - -

אלכס קושניר: כן.

אלכס קושניר: זו אמירה מאוד חשובה חברים.

אלכס קושניר: אנחנו רואים לאחרונה עליה במחירים במלונות בארץ ואנחנו קוראים פה לענף המלונאים, תבואו רגע לקראת הציבור, תנסו להתחשב בציבור שגם הוא נפגע במהלך משבר הקורונה ואם אפשר קצת להוריד את המחירים, ולהיכנס לפרופורציות, אנחנו כולנו נגיד לכם תודה.

אלכס קושניר: אנחנו נתכנס ב-15:05 כדי לדון בנושא התאמות המס לישובים.

אלכס קושניר: תודה רבה.